Ministriin Dhimma Alaa Ameerikaa Rex Tillerson Maaynamaariin Daawwatan

Myanmar keessatti yaaddoo gabaasi humnootiin nagaa eegisanii fi waardiyyaaleen hawaasa keessaa baa’n kutaa Rakiinee keessatti fixiinsa raawwataa jiran jedhu irraan kan ka’e ministriin dhimma alaa US Rex Tillerson Manynamariin daawwataa jiran. Biyyattii irra uggura dinagdee kaa’uun garuu gaarii hin fakkaatu jedhan. Sun rakkoo jiru attamiin furuu akka danda’u hubachuun rakkisaa dha kan jedhan tillerson, sab xiqqalee hawaasa musliimaa Rohingya irratti fixiinsa raawwatamuu kan tokkummaan mootummootaa tuqe ilaalchisee namoota dhuunfaa irratti fuuleffatame irra uggura kaa’uun barbaachisaa dha jedhan. Kana kan dubbatan hooggantuu Myanmar aung San Suu Kyi waliin ta’uun ture. Myanmaar milkooftee arguu feena jechuu dhaan illee US gargaarsa itti dabalaa doolaara miliyoona 47 baqattoota Rohingyaf kan kennitu ta’anii gumaachaniiru. Walumaa gala US biyyattiif doolaara miliyoona 87 gumaachitee jirti. Ann San Suu Kyi Tillerson rakkoo sanaaf beekkannaa kennuu isaanii akkasumas yaada madaalawaa qabaachuu isaanii galateeffatanii jiru.


Sochii Lafaa Lubbuu Hedduu Galaafate Daangaa Iraan fi Iraaq Rukukte

Sochiin lafaa naannoo Iraaqii fi Iraan wal daangessan irratti raawwatame namoota 400 galaafachuun gabaasamee jria. Sabaa himaan mootummaa Iraan har’a akka gabaasetti namoonni 407 ol yoo du’an kanneen kumaan laka’aman madaa’aniiru Kanneen miidhaan irra ga’e gargaaruuf jecha gareen baraarsaa fi gareeleen gargaarsaa halkan guutuu hojjeaa turan. Xiinxalli qorannaa dachii US akka jedhutti sochiin lafaa sun magnitude 7.3 yoo ta’u magaalaa Halabja kan naannoo Kurdoota Iraaq cinatti raawwate. Muummichi ministeeraa Iraaq Haider al-Abaadii akka jedhanitti dhaaboliin eegumsa fayyaa fi gargaarsaa gargaarsa kennuuf waan danda’an mara akka godhan ajajanii jiru. Twitter irratti ergaa maxxansaniin uummara mara nageenya isaanii eegusisuuf waan dandeenye mara goona jedhan.


Hoggantoonni Yunaayitid Isteetsii fi Chaayinaa Waayee Deemsa Daldaalaa Irratti Waan Wal-faalleessu Calaqisiisaa Jiran

Hoogganoonni Yunaayitid Isteetsii fi Chaayinaa, har’a qofa qofatti, walga’ii hoogganoota daldalaa Ashiyaa irratti haasawa dhageessisaniin, waa’ee deemsa daldalaa naannoo sanaa irratti ilaalcha wal-faallessu calaqqisanii jiran. Prezidaantiin Yunaayitid Isteets – Donaald Traamp, walga’ii hoogganoota APEC irratti haasawa dhageessisaniin, biyya naannoo Indiyaa-paasifik keessa jirtu kama wajjiin iyyuu walii-galtee daldalaa mallatteessuuf fedhii qabaachuu isaanii dubbatanii, garu walii-galtee biyyoota hedduu hirmaachisu kan akka walii-galtee biyyoota 12 hirmaachisee fi “Trans Pacific Partnership” kan hin simanne ta’uu jabeessanii hubachiisan. Walii-galtee kana bara mootummaa Obaamaa mallatteessame kana, akkuma taayitaa qabatanitti diigan – Traamp. Akkuma Traamp waltajjii irraa bu’anitti kan itti-aananii haasawa godhan – Prezidaantiin Chaayinaa Shii Jiin Piing ammoo, yaada walii-galtee biyyoota hirmaachisee jabeessanii deggeruudhaan dubbatan. Keessumaa, naannoo gabaa walabaa, kan walii-galteelee daldalaa biyyoota gidduuttii fi naannoo Ashiyaa Paasifik keessatti babal’isu, ka akka FTAAP jabeessuun barbaachisaa tahuu hubachiisan.


Mootummaan Saawudii Arabiyaa Malaammaltummaan Wal-qabatee Namoota 208 Hidhuu Beeksise

Abbaan-alangaa muummichi Saawudii Arabiyaa, biyya isaanii keessatti gochaa malaammaltummaa waggoota hedduu geggeessameen maallaqni doolaara biliyoona dhibba tokkoo ol hatamuu isaa dubbatanii, gochaa malaammaltummaan kanaan wal-qabatee, mootummaan isaanii namoota dhibba lamaa fi saddeet hidhuu ishee beeksisanii jiran. Abbaan-alangaa muummichi, ka Saawudii – Saawud l-Moojeb, namoota hidhaman sana keessaa toorba otuu himannaan irratti hin dhihaatiin walaba tahuu isaanii ibsanii, “namoonni 201 garuu, amma illee mana-hidhaa jiru” jedhan. Herregawwan Baankii gara kuma tokkoo fi dhibba toorbaa ta’anis mootummaadhaan ugguramuu isaanis dubbatanii jiran – Abaan-alngaa muummichi Saawudii kun. Ministara dhimma Sawudii Arabiyaa Abdel Al Jabeer waliin Kibxata dabre dhimma kana irratti dubbachuu isaanii kan eeran – ministarri dhimma alaa Yunaayitid Isteets – Reks Tilersen, “akka ani hubadhutti namoota kana qabuun isaanii ammaaf akka hidhaatti otuu hin taane, doggoggora namoota kanaa ragaa waliin dhiheessanii, yoo dogoggora isaanii irraa gara karaa sittiitti deebi’u tahe gaafachuufi” jedhan. Haga dhimmi kun qulqullaa’ee beekamutti yaaddessaa ta’uu illee dubbatan.


Sawudiin dureeyyii,bulchoota mootummaatii fi maatii mootii biyya isii hidhuma hiitee 208n geette

Dureeyyiin tun investeroota addunyaa keessatti guddoo beekan. Bara hedduu keessatti doolara biliyoona 100 caalaa seera malee tuulate jedhanii himatan. Warrii akkana hidhuutti maatiin nugusaa keessa 11, minsiteroota Sawudii sadii fi nama hedduu. Jara kana horii balleessaa jedhanii akkana himatan Dureeyyii fi maatiin nugsaa tana qaraa hoteelii Sawudii Ritz Carlton keessatti walti qaban.Akka bulchootii Sawudii jedhanitti warra kana keessaa torba ya gadi lakkisan 201 hidhaaa jiraa akkawontii baankii isaaniillee 1,700 irraa cufan. Warra guyyaa dheengaddaa hidhame keessaa tokko dureessa Itoophiyaa fi Sauwdii beekamaa Sheek Mohaammad Al Muddiin. Wannii jara jara kanaan himatan akka dansaa diidessanii jechuu baatanillee akka oduu himaan Al Muddiin ka London jiru Tim Pendry,VOAtti himnetti qabiitii tanaan daldalalii Al Muddiin biyya alaatii qabu womaa hin tahu. Al Muddiin nama haadhaan Itoophiyaa abbaan ammoo Sawudii Arebiyaa naannoo Amaaraa Daseetti dhalate.Akka dhaabii Bloomberg jedhutti Al Muddiin horii doolara biliyoona 10 qaba. Akka ogeessii seeraa yuniverstii Lexington, Virginia jirtuu Henooki Gabbisaa jedhutti Al Muddiin doolara biliyoona 3 fi miliyoona 400 zaytii,warqii,qonna fi simintoo Itoophiyaa keessatti hojjate irraa horate. Hiriirii naannoo Oromiyaatti bahuutti jiruun Al Muddiin dubbii itti jabaachuutti jirti.Bulchinsii mootumma naannoo Oromiyaa akka jecha Henookitti lafa innii guurrate irraa fuudhee dargaggootaa qooduu fedha maan jennaan akka jecha isaatti namii faaydaa irraa hin arganne. Dhaabii Al Muddiin kun Simintoo fi warqii fulaa akka akkaatii argata fkn Derba MIDROC irraa Simintoo fi Warqii fa. Fkn akkana jedha ogeessii seeraa kun laga Dambii ka innii warqii baafatuutti dhaabii kun mana barumsaa,mana akimii hin jaarreefii ijoolleen kahimaa naannoo sunii hujii hin qaban. Innii ammoo akka Henook jedhutti gannatti warqii kg 5000 achii baafata.


Prezidaantiin Yunaayitid Isteets Jaapaan Dawwatan

Kan har’a prezidaantii Yunaayitid Isteets waliin dhaabbatanii waa’ee sagantaa Niyuukilaraa Kooriyaa Kaabaa dubbatan – muummichi ministaraa Jaappaan – Shiinzoo Abe, jecha Traamp ergifachuun, “filannoon hundinuu fuul-dura keenya jira” jedhan. Prezidaant Traamp waliin ta’uun ka gaazzexeessotaaf ibsa kennan – Abe, “haasa’umaaf jecha haasaan Kooriyaa Kaabaa waliin goonu hin jiru. Yeroon mootummaa Piyoongyaang-tti dhiibbaa cimaa goonu ga’ee jira” jedhan. Prezidaant Traamp-s kanuma dura dubbatan irra-deebi’uudhaan, waa’ee Kooriyaa Kaabaa irratti yeroon tarsiimoo obsaa akka dhumate dubbatan. Ka guyyoota lamaaf marii irra turan – Traampii fi Aabe, irra-jireessi marii isaanii waa’ee Kooriyaa Kaabaatti ka fuuleffate ta’uu mirkaneessanii jiran.


Kan Achi Buuteen Dhabame Angawaa Afgaanistan Barbaadamaa Jiru: Paakistaan

Angawaa mootummaa Afgaanistan gameessa kan torban darbe utuu dhuunfaa isaaniin pakistaniin daawwatanii achi buuteen dhabame arguuf tattaaffiin godhamaa kan jiru ta’uu paakistan beeksistee jirti. Akka firoottanii fi angawoonni Afgaanistaan jedhanitti bulchaa konyaa Kunaar kan Afganistan gama bahaa Qazii Muhaammad Nabii utuu ukkaamsamanii hin butamin dura wal’aansa fayyaa magaalaa Peshwaar keessatti argachuuf gamas turan. Dubbi himaan ministrii dhimma alaa Mohammad Faisal Islamabaad keessatti har’a tuuta oduuf ibsa kennaniin Nabiin argamuu mallattoon agarsiisu hin jiru jedhan. Angawoonni diplomaasummaa Afgaanistan akka jedhanitti Nabiin Paakistaan keessa jiraachuu quba hin qaban.


Hoogganaan Kataaloon Himannaan Irratti Dhiyaate

Abbootiin alangaa mootummaa Spin kan torban kana Brussels keessa turanii fi ajaja mana murtii Madrid fudhachuu didan hoogganaan Catalan Carles Puigdemont ilaalchisee ajaja hidhaa darbe warri Awrooppaa akka hojii irra oolchan gaafataniiru. Hoogganaan duraanii kan kutaa Spin Catalonia kun himannaa irratti dhiyaate kaka’umsa siyaasaatu jechuun fudhatama dhabsiisanii kan Spinitti deebi’an yoo adeemsi seeraa loogii irraa walaba ta’eef kan haqaa jiraachuuf mirkanuu argatan qofa ta’uu dubbatan. Gama biraatiin immoo gareen hooganoota Catalan ka biroon kanneen finciltummaa, biyya ganiinsaa fi maallaqa seeraan ala deddeebisuu akksumas Catalonian akka walaboomtu dhiibbaa gochaa turan jedhamuun himannaan irratti dhiyaate mana murtiitti dhiyaachuun gaafatamaniiru. Abbootiin alangaa Puigdemont fi itti aanaa isaanii Oriol Junqueras dabalatee hoogganoota Catalan 14 irratti himannaa dhiyeessanii jiru.


Shakkamaan Shororkeessaa Magaalaa New York Du’aan Adabamuu Qaba: Prezidaant Traamp

Pezidaant Doonaald Traamp lammiin Uzbek kan magaalaa New York keessatti konkolaataa namatti oofuun namoota saddeet galaafate du’aan adabamuu qaba jedhanii gara waaltaa US kan shakkamtoonni shororkeessotaa keessatti hidhaman Guantanamo Bay cuba keessatti ergamuu isaa ilaalchisee garuu of qusataniiru. Traamp akka jedhanitti shorokeessaa New York keessaa kana Grantanamotti erguu nan fedha garuu adeemsi isaa kan mana murtii US keessatti geggeessamu caalaa dheerata jedhan. Bakka inni yakka suukaneessaa raawwate keessa tursuun sirrii dha kan jedhan Traamp kan umuriin waggaa 29 Sayfullo Saipov NY keessatti himatamee adabi du’aa murtaa’u saffisuu qaba jedhan. Traamp yakka kana ergaa twitter Roobii galgala maxxansanii cimsanii balaaleffatan. Shorokeessaan NY keessa kun alabaan ISIS kutaa hospitaala inni keessa ciisutti naaf haa fannifamu jechuu dhaan gammachuun gaafate. Haleellaa kana illee torbanneen hedduu dura karoorfachuu isaa Saipov qorattootatti himee jira.


Niwu Yookitti Haleellaa Gocha Shororkeessaati Jedhameen Lubbun Namootaa Darbe

Qondaalonni Niwu Yoork, nama magaalaattii keessatti kaleessa konkolaataa fe’isaa kireeffame karaa namoonnii fi biskileetiin itti heddummaatetti oofuudhaan namoota hedduu galaafate qorachuu jalqabanii jiran. Eega Fulbaana 11, bara 2001 haleellaan xayyaarota lamaan gamoolee Waaltaa Daldala Addunyaa lama irratti geggeessamee lubbuu dhibba hedduu fixee as, haleellaa shororkeessummaa magaalaa Niw York keessatti yoo xiqqaate namoota 8 galaafate kana duuba kaka’insi maalii akka jiru adda-vbaafachuutti fuuleffate – qorannaan geggeessamu kun. Namni haleellaa kaleessaa kana geggeesse – jedhame – Sayfulloo Saypoov, bara 2010, Uzbeek irraa gara Yunaayitid Iasteets-tti ka godaane yoo tahu, fuula Meediyaa hawaasummaa qabiyyee garee shorrokeessummaa “Islamic Isteet” qabutti hidhata qabaachuu isaa dubbatu – Qondaalonni qorannaa. Barreeffamni bakka haleellaan itti geggeessame sanatti argame – garee Jihaadii sanaaf kan bulu tahuu isaa kan inni ittin dhugeesse of keessaa qabaachuu isaas maddeen oduu gabaasanii jiran. Kaleessa, poolsii magaalaa Niwu Yoorkiin garaa isaa irra haleelamee kan qabame – Saypoov, amma lubbuun hafee wal’aansi baqaqsanii hodhuu godhameefii jira. Bulchaan magaalaa Niw York – Biil Dibilaasiyoo akka jedhanitti, haleellaan kaleessa magaalaa isaanii keessatti Sayfulloo Sayppoviin geggeessame yoo xiqqaate namoota saddeet ajjeesee, 11 madeesse.


Prezidaantiin Kutaa Kurdi Taayitaa Isaanii Gaadhiisuuf Murteessuu Isaanii Yunaayitid Isteets Galateeffatte

Yunaayitid Isteets, prezidaantiin kutaa Kurdi taan – Masuud Barzaanii taayitaa isaanii gad-lakkisuuf murteessuu isaanii galatoomfattee jirti. Dubbi-himtuun Ministirii Dhimma-alaa Yunaayitid Isteets – Heezer Nuweert, har’a waa’ee kanaa ibsa kennaniin, “Prezidaant Barzaaniin hoogganaa uummataa seena qabeessaa fi keessumaa, dhiheenya kana garee ISIS dhabamsiisuuf duula waliin geggeessine irratti hoogganaa uummata goota ta’uu isaanii nama agarsiisani. Murtiin isaanii kun, yeroo rakkisaa keessatti hoogganaa biyyaaf yaadan ta’uu isaanii agarsiisa” – jedhan. Mootummaan Iraaqii fi mootummaan bulchiinsa naannoo Iraaq, hatattamaan waliin hojjechuudhaan, rakkoolee furmaata hin argatiin jiran Heera Iraaq jalatti akka furan gaafata – ibsi Ministrii Dhimma-alaa Yunaayitid Isteets irraa bahe kun.


Abbaan-alangaa Mootummaa Speeyin Aangawoota Kaatalaan Himachuufi

Abbaan-alangaa mootummaa kan Speeyin, himannaa gantummaa fi finciltummaa aangawoota Kaatalaan taayitaa irraa buusaman irratti dhiheessuuf qophaa’uu isaanii dubbatu. Abbichi-alangaa – Hoosee Maanu’eel Maazaa, waa’ee Katalaan Speen irraa adda-bahuu yokaan waa’ee walabummaa Katalaan dhiibbaa gochuu isaanii ilaalchisuun, gochaa maallaqa seeraa-ala fudhachuutiin kan hoogganoota Kaatalaan sana himachuuf jiran ta'uus dabalanii dubbatanii jiran. Paartiin walabummaa Katalaaniif falmaa jiru immoo, ka mootummaan Speeyin eega paarlaamaa Katalaan diigee booda, filannoo hiree-murteeffannaa ka biraa Mudde dhufutti beellametti kan hirmaatu labsee jira. Mootummaan, kutaa Speeyin irraa adda bahuuf deemti – jedhamtu – Katalaan akka guutummaatti to’atu eega labsee torban tokko ta’ee jira.


Hogganaa Duula Nafiladhaa Traamp Ka Turan, Pawul 'Mootummaa Yunaayitid Iseets Irratti Shiran' Jechuun Himannaan Irratti Dhihaatee

Bara dabre keessa, yeroo gabaabaadhaaf dura-taa’aa duula filannoo Traamp tahanii ka turan – Pool Manapoort, akka qaama deggers, nama siyaasaa Yukireen cimaa duraanii – Viktoor Yaanukoovichitti, “seeraa ala maallaqa daddabarsuu fi sobuudhaan” mootummaa Yunaayitid Iseets irratti shiran – jechuun har’a himannaan irratti dhihaatee jira. Kanneen Raashiyaan dhimma filannoo Yunaayitid Isteets keessa harka galfachuu ishee qorataa jiran – qorataa addaa – Roobert Muuler tu Manafoortii fi gargaarsaa isaa daldalaa – Riik Geets irratti har’a himannaa dhiheessan. Dhimmi isaa ka kallattiin filannootti hidhaqa qabu ta’uu dhaa baate iyyuu, qorannaa baatiilee shaniif geggeessan keessatti yeroo duraatiif jarreen lameen kana himatan – qoraftichi addaa – Muuler. Maanfoortii fi Geets, deemsa himannichaaf, Biiroo Qoranaa Federaalaa – yokaan FBI-tti ka dhihaatan yoo tahu, booda mana-murtii federaalaatti dhihaatu jedhamee eegama.


Mugaabeen Ambaasadarummaa WHOf Muudamanii, Battaluma Kaafaman

Jaarmayaan Fayyaa Addunyaa, ka Tokkummaa Mootummootaa, Prezidaantii Zimbaabwee – Roobert Mugaabee Ambaasaddara kabajaa jaarmayichaa chuun muuduu isaatti eega mormiin hedduun biyyattii keessaa fi alaa itti ka’ee booda, yaada isaa jijjiiruun har’a muuda sana irraa kaasee jira. Daarektara muummee Jaarmayicha Fayyaa Addunyaa, ka WHO ka ta’an – Tewoodiroos Adhaanoom Gebre-yesuus, kaleessa Prezidaant Mugaabeen akka Ambaasaaddarra kabajaa Who tahan murtii jaaramayaan isaanii dabarse kaleessa ennaa ibsan, “mutiin kun, fedha ol’aanaa Jaarmayaa Fayyaa Addunjyaa irraa ka madde” jechuun ibsan. No media source currently available


Haleellaan Maadhee Waraanaa Afganistan Lubbuu Hedduu Galaafate

Humnootiin Talibaan maadhee waraana Afgaanistan gama kibbaa irratti haleellaa raawwataniin yoo xiqaaate loltoonni 43 du’uu isaanii ministriin ittisaa biyyattii beeksisee jira. Haleellaa harl’a ganama maadhee Kandahaar irratti raawwateen loltoonni sagal ennaa madaa’an kanneen biroon ja’a immoo achi buuteen dhabamee jira. Ministrichi akka jedhetti loltoonni Talibaan kudhan ajjeefamaniiru. Kan haleellaa sanaaf itti gaafatama fudhate Taliban loltoota 60 ajjeesuu isaa beeksise. Haleellaan sun kan jalqabame haleellaa of wareegaa konkolaataa irraa dho’een ennaa ta’u, booda irra namoonni qawwee hidhatan keellaa sana weeraran. Maadhee waraanaa Afgaanistan irratti torban kana haleellaan Talibaaniin hoogganame ennaa raawwatamu kun sadaffaa ta’uu isaa ti.


Porto Riikoon Kaan Waliin Qixa Ilaalamuu Qabdi: Bulchaa Biyyattii

Bulchaan Portoriikoo Ricardo Rosello ennaa daawwannaa isaanii White House har’aa uummati qabiyyee US keessa jiraatu balaa bubbee hamaa irra ga’e irraa dandammachuuf kaan waliin qixa ilaalamuu qaba jechuun prezidaant Traampitti kan himan ta’uu beeksisan. Odolattiin Poorto Riikoo kan walakkeessa US irraa gama kibbaatti fageenya km 1600 irratti kan argamtu ennaa ta’u lammiiwwan Ameerikaa miliyoona 3.4 keessaa dhibba irraa harki 20 kanneen gamas jiraatan ibsaa fi kan dhibba irraa harka 35 ta’an immoo bishaan malee jiru. Tattaaffiin mootummaan biyyoolessaa kutaalee biyyattii kaan kanneen bubbee mudate irraa dandammatan gaarii ta’us kan Portoriikoo garuu rakkoo hamaa qaba. Roselloon akka jedhanitti kana keessa waliin jirra, kanaaf qixa ilaalamuu qabna jedhan.


Prezidaant Traamp Iraan Irratti Tarkaanfii Haaraan Fudhatamuu Qaba Jedhu

Iraan irratti tarkaanfii haaraa fi jabaa ta’e akka fudhatamuuf prezidaantiin Yunaaytid Isteets waamicha dhiyeessanii jiru. Haasawaa jabaa kan imaammata ilaalchisee Jimaata har’a dhagesisaniin Traamp walii galteen suun haa haqamuu jedhanii garu hin dubbanne. Traamp hasawaa kana ituu hin dhageesisiin dura tooftaa ittiin Amerikaan deemtu tuuta oduuf kan ibsan ministriin dantaa alaa Amerikaa Reeks Tilerson akka jedhanti tarkaanfii Traamp fudhachuuf jiran walii galtee bara 2015 Iraan biyyoota miseensoota gola naga eegumsaa fi gamtaa Awuroopaa 5 waliin tolfatte kan danquu miti. Traamp Tarkaanfiin fudhachuuf jiran kongrasnii walii galtee Nukleeraa Iraan waliin tolfamee keessa deebi’ee akka ilaaluu gaafata.


Prezidaant Doonaald Traamp Dandeettiin Sammuu Koo Kan Rex Tillerson Gad Miti Jedhan

Prezidaant madaallii dandeettii sammuu isaanii ykn IQ-n isanaii yoo ilaalame ministeera dhimma alaa Rex tillersoniin kan caalan ta’uu ibsuu dhaan gabaasalee diplomaatichi ijoon nama sammuu hin qabne ittiin jedhan jechuun dhiyaateef deebii kennan. Akkan yaadutti oduu kijibaa ti, gauu yoo isaan sana jedhan ta’e madaalli sammuu keenyaa ilaalchisuu qabna jedhan. kanaaf eennyu akka injifatu ilaalla jechuu dhaan Traamp gaazexaa Forbes har’a maxxansameef ibsaniiru. Ministeerri dhimma alaa US Tillerson dtorban darbe prezidaantichaan sammuu hin qaban jechuu isaanii gaafatamanii ennaa deebisan, dhimmootii gatii hin qabaanne akkasiif yeroo hin qabu jechuu dhaan waan bulchiinsa kana addaan qoodu keessatti hin hirmaadhu jedhanii turan.


Amerikaa godina Kaalifoorniyaa gama Kaabaatti lafa qarxii kuma 25,000 taatutti gubatee nama 20,000 caalaa baqachiise

Amerikaatti ammmitii yoo aduu ka mukkeen baddaa riganii gubanii wal bobeessan. Bubbeen ammoo qaanqee fuutee fulaa hedduu gubdu.Guyyaa dheengaddaa qofa ibiddii kun fulaa 14 gube. Haga ammaatti nama 13 tanaan dhumatee nama hedduu barbaaduutit jiran. “Yoo ani wa ilatti keeyyadhee gooroo mana kiyyaan gamaa laale laftii cuftii ibidda. Rifadhee olladhe haga ammaallee ollachuutti jira.Yoo ani akkana gadi bahe namii cuftii lafti ya gubatte,lafti ya gubatte,lafati ya gubatte, baqadhaa, baqadhaa jedha," warrii waan ibidda kanaa arge. Ibiddii qaanqee xinnixxuun deemtu kun saatiitti km 80 ceha, kaalifoorniyaa keessaa naanno Bay gama Kaabaa, Sacrameentoo waliin gahe.Gubuma gubee magaalaa Santa Roosaa gahee hospitaala,suuqilee fi manneenillee gube. Walumattu qabeennaa 1,500 balleesse. Baddaa gubatte keessaa tokko ta aanaa Naapaa muka wayinii hedduu qabaachuun beekamtu.Guddoo gubee balleesse. Bulchaan godina Kalifooriniyaa, Jeerii Biraawin, Kaalifrooniyaa muddamsuu keessa jirti jedhee labse.Akkas jechuun godinii ufi dadhabdee mootummaa Federaalaa shufee gargaaree jechuu. Kaalifoorniyaan godina Amerikaa 50n keessaa tokko.Haroolee daaktan,baddaa, gaarren mimmidhaagoo,gammoojjii Mojaavee, fi waan akka akkaa qabaachuun beekamti. Magaalii isii, Los Angeles ammoo laa muuxii fi fiilmii itti hojajtan ,Hollywood. Kaalifoorniyaan lafa daawwii itti yaa’an.Ibidda isii gube kana dhaanfuutti waan hedduun itti jiran.


Prezidaantiin Yunaayitid Isteets Walii-galtee Waa’ee Niyuukilaraa Iraan Guutummaatti Haquu Irraa Of Qusatan

Prezidaantiin Yunaayitid Isteets, Donaald Traamp, walii-galtee waa’ee Niyuukilaraa Iraan jijjiiruuf torban dhufutti ka karoorfatan yoo tahu, akka gabaasaalee sabaa-himaatti, guutummaatti haquu irraa of qusatanii jiran, jedhama. Walii-galteen Mootummaan Waashington, Iraanii fi biyyoota Addunyaa ka biroo shan waliin mallatteesse dantaa naga-eegumsa biyyoolessaa Yunaayitid Isteets kan eegsise miti – jedhan – aangawoonni maddeen oduu irratti maqaan isaanii dhahame. Tarkaanfiin amma fudhatamuuf deemu kun, uggura dinagdee haga tokko yokaan guutummaatti Iraan irra kaa’uu keessaa tokko akka murteessu – guyyoota 60 mana-maree yokaan Koongiresa Yunaayitid Isteetsiif kennuuf deema. Garuu, Ripublikaanonnii fi dimookiraatonni hedduun uggurri deebi’ee Iraan irra kaa’amuu, kan guutummaatti walii-galtee bara 2015nii sana ajjeesu mormaa jiran.


Dhaabbatni Meeshaa Niyuukilaraa Addunyaarraa Dhabamsiisuuf Hojjetu (ICAN) Badhaasa Noobelii Badhaasame

Dhaabbatni Duula Sadarkaa Addunyaa, Meeshaa Niyuukilaraa addunyaa irraa dhabamsiisuuf hojjetu, kan “ICAN” jedhamu, har’a, badhaasa Noobelii, ka bara 2017 badhaasame. “Meeshaaleen Niyouukilaraa baroota keessa dabarre caalaa bara itti nageenya Addunyaa kanaaf sodaachisaa tahe keessa jirra” ka jedhan – hoogganaan Koree Badhaasa Noobelii biyya Noorwey keessa maadheffatee – Beerit Reeyis-andersen. Prezidaantiin Yunaayitd Isteets – Donaald Traamp, waa’ee dandeettii meeshaa Niyuukilaraa Iraanii fi Kooriyaa Kaabaa, ennaa doorsisuutti jiranitti, badhaasamuun dhaabbata farra meeeshaa niyuukilaraa kun immoo har’a dhaga’ame. Dhaabbatichi – ICAN jedhamu kun, meeshaalee Niyuukilaraa kamitti iyyuu gargaaramuun badisa guddaa inni dhala namaatti fidu hubachiisuuf hojii guguddaa hojjeteef badhaasamuu isaa dubbata – Koreen Noobelii Addunyaa. ICAN gamtaa dhaabbatoota ka mootummaa hin ta’iin biyyaota dhibbaan lakkaawamanii irraa walitti-dhufanii yoo tahu, akka biyyoonni addunyaa walii-galtee dhabamsiisa meeshaa Niyuukilaraa ka Tokkummaa Mootummootaan tumameetti bulan jajjabeessuutti bobba’ee hojjeta.


Prezidaant Doonaald Traamp Bakka Balaan Laas Veegas Itti Raawwate Daawwatanii Deebi’an

Prezidaant Doonaald Traamp kaleessa kanneen Haleellaa Laas Veegaas keessatti raawwatameen miidhaan irra ga’e namoota 600 ta’an jajjabeessuu, pooisii fi kanneen dursanii biramatan waliin wal arguuf jecha gamasitti imalanii jiran. Giifti duree Melaania Traamp waliin ta’uu dhaan Traamp hojjettoota yeroo hatattamaa, ogeessota fayyaa kanneen fixiinsa Dilbata darbeetti birmatan galateeffataniiru. No media source currently available


Humnoonni Iraaq Magaalaa Haawijaa To’atan

Humnoonni Iraaq magaalaa Hawija harka IS jalaa baasuu isaanii muummichi ministeeraa biyyattii beeksisan. Haider al-Abadi injifannoo kana kan labsan hoogganaa Ferensaay Emmanuel Macron waliin ta’uu dhaan paaris keessatti tuuta oduuf ibsa kennaniin yoo ta’u injifanoon kun Iraaq qofaaf utu hin taane guutummaa biyya lafaaf jedhan. Loltoonni Iraaq kanneen mootummaa USn deggeraman garee jajjabee warra Shiyaa Iraaniin deggeramu waliin ta’uu dhaan duula Fulbaana 21 jalqabame Hawija irratti geggeessan. Ajajaa waraanaa humnoota wal taatota Iraq Lt. Gen. Paul Funk humnoonni Iraaq magaalattii to’achuu isaaniif galateeffataniiru. Gootummaa fi ogumaan diina hamaa kanatti duulatan jedhan. Gamtaan wal taatotaa akka jedhetti lolli sun guyyoota 14 kan fudhate ennaa ta’u shororkeessonni kuma tokko ta’an harka.


Ministriin Dhimma Alaa Tillerson Hojii Gadin Dhiisa Hin Jenne: Prezidaant Traamp

Prezidaant Doonaald Traamp ministriin dhimma alaa Rex Tillerson takkaa hojii gad dhiisuuf fedha hin qaban jechuu dhaan kan sabaa himaaleen muddama namoota kana lamaan jiru gabaasan oduu kijibaa ti ittiin jedhan. Traamp ergaa twitter har’a ganama maxxansaniin dhaabbata oduu NBC qeequu dhaan gabaasi NBC dhiyeesse kan Tillerson jalqaba waggaa kanaa hojii gad dhiisuu ga’anii turen jedhu balaaleffatan. Akka gabaasa sanaatti muddamni baatilee hedduuf prezidaanticha waliin jiraachuu isaaf itti aanaa prezidaantii Mike Pence sababa gaafatan qofaaf hojii irra turan jedha. Gabaasi NBC itti dabaluu dhaan Tillerson angawoota Pentagon waliin baatii Adoolessaa keessa erga mari’atanii booda Traamp nama sammuu hin qabne ittiin jedhan jedha. Roobii kaleessaa Tillerson hojii gad dhiisuuf jiru oduu jedhu haalanii jiran. Nama sammuu hin qabna isa jedhu gaafatamanii Tillerson kana jechuu isaanii hin haalle, garuu dhimmootii xixiqqoo irratti yeroo hin gubu jechuu dhaan Traamp fi imaammata isaanii alaa galateeffataniiru. Dubbi himtuun ministrii dhimma alaa Heather Nauert Tillerson prezidaantichaan jecha akkasii hin jedhan jechuun haalan.


Namni Haleellaa Laas Veegaas Raawwate Ka Biroos Karoorfatee Ture

Seenaa Ameerikaa dhiyeenyaa keessatti ta’ee kan hin beekne haleellaa jamaa Las Vegas keessatti utuu hin raawwatin dura Stephen Pddock fistivaala muuziqaa Las Vegas fi Chikaago keessatti geggeessaman irratti fuuleffachuuf hoteela kireeffatee kan ture ta’uu angawoonni nagaa eegisisan beeksisaanii jiru. Sabaa himaaleen angawoota nagaa eegisisan maqaa dha’uun akka gabaasanitti Pddock kutaa hoteelaa lama Chicago bakka feestivaalli muuziqaa waggaa waggaan baatii Hagaya keessa geggeessamu kan uummati dhibba hedduun irratti hirmaatan irraa dawwachuu danda’u kireeffatee ture. Paddock hoteelota sana hin seenin hafe. Xumura torban Sanaa Chicago keessa jiraachuu fi dhiisuun hin beekamne. Magaa dhuma isaan Las Vegas keessatti hoteela bakka feestivaala muuziqaa ka biroo daawwachuu danda’u haleellaa sana torban tokko dura qabatee kan ture ta’uu hoogganaan poolisii Joseph Lombardo beeksisanii jiru. angawoonni hanga yoonaa haleellaan sun maaliif akka raawwatame qqorataa jiran.


Iraqii fi Turkiin Kan Filannoo Referendumii Geggeeffatan Warra Kurdii Adabna Jedhan

Kurdoonni ennaa isaan referendumii walabummaa isaanii mirkaneessuutti gammadaaj iran kanatti Iraaq biyya ofiin of bulchuu labaaatte kana adabuuf jecha daandii qilleensaa cufuuf dhaadachuu dhaan shaakala waraanaa Turkii waliin geggeessuuf walii galte. Filannoon sun faallaa seeraa ti kan jedhe paarlaamaan Iraaq kaleessa ibsa kenneen muummicha ministeeraa Haider al-Abadi gara kutaa bob’aa oomishtu naannoo kurdootaan to’atamte Kirkukitti loltoota erguu dhaan keellaa boba’aa akka to’atamu gaafatee jira. Biyyoota 34 kanneen Kurdii waliin gurmuu diplomaasummaa qaban hariiro jiru akka kutan itti himuu dhaan Abdiin murtii bulchaa Kirkuk Najmaldin Kariim waan isaan filannoo sana geggeessaniif hojii irraa akka ari’anis gaagatee jira paarlamaan kun. Waggaa sadii dura utuu Mosul IS harkatti hin kufin naannolee to’annaa mootummaa Iraaq jala turantti illee loltoonni akka bobba’an gaafatee jira.


Miseensi Mana Maree US Itti Dhukaafamuun Erga Madaa’nii Booda Yeroo Jalqabaaf Hojiitti Deebi’an

Miseensa mana maree US kan ta’an Steve Scalise Waxabajjii 14 rasaasaan dha’amanii erga madaa’anii yeroo jalqabaaf gara mana maree bakka bu’ootaatti deeb’uu dhaan dinqiin ta’uu danda’uu isaaf ani fakkeenya jiraataa dha jechuu dhaan waahiloota isaaniif ibsan. Balaa madaa’uu du’aan isaan ga’uu malu irraa oolanii baatilee hanga tokko booda Scalise suuta adeemuu dhaan har’a gara mana maree duratti kan dhiyaatan ulee dhaan deggeramuun yoo ta’u seera tumtoonnis gammachuun simatan. Erga Alexandria, VA keessatti itti dhufaafamee as yeroo jalqabaaf tura Ibsa waahiloota isaaniif kan kennan.


Ministeerri Ittisaa Ameerikaa Hoogganoota Qaataar Waliin Wal Argan

Ministeerri ittisaa US Jim Mattis amiirii Qaataar fi mnisteera ittisaa biyattii waliin, maadhee waraanaa Ameerikaa kan giddu galeessaa keessatti marii geggeessuuf jiraachuu labsanii jiran. Ameeriin Qaataar Sheikh Tamim bin Hamad al-Thani rakkoo biyya isaanii fi biyyootii Arabaa afur gidduu jiru furuuf mariin akka geggeessamu gumii walii galaa kan tokkummaa mootummootaa irratti dubbatanii guyyoota hanga tokko booda Mattis maadhee humna qilleensaa Al Udeid ga’an. Iraan waliin hariiroo walitti dhiyeenya qabuu fi shororkeessummaa deggerti jechuu dhaan Saudi Arabiyaa, Masrii, Bahraiin fi tokkummaan Emireetota Arabaa Qaataar waliin hariiroo qaban kan kutan baatii Waxabajjii darbee ture. Prezidaantiin US Doonaald Traamp torban darbe ennaa gumii tokkummaa mootummootaa Amiirii Qaataar waliin wal arguu dhaan falmiin sun ni furama kan jedhu abdii cimaa qabaachuu isaanii tuuta oduuf ibsanii, rakkoo sana furuuf jaarsummaan hoogganuu akka danda’an ibsaniiru. Ministriin ittisaa Matis Qaataariin kan seenan daawwannaa isaanii Afgaanistan erga xmuranii booda.


Prezidaant Traamp Seera Meeshaa gargaarsaa Gara Portoriilootti Ergamu Murteessu Kaasan

Unites States seera meeshaan gara biyya bubbee hamaan rukute Puerto Ricotti ergamu murteessu hambisuu White House har’a ganama beeksisee jira. Bulchaan Puerto Rico Ricardo Rossello gaaffii dhiyeessaniin prezidaant Taamp seerri sun akka hafu ajajaniiru. Ministeerri odeeffannoo Sarah Sanders ergaa Twitter maxxansaniin battala hojii irra ooluu beeksisan. Seerri sun meshaan Ameerikaa dhaa gara andaara galaana Ameerikaa biyya jiruutti ergamu doonii US qofaan ta’uu qaba jedha. Qeeqxoonni seerri kun tattaaffii baraarsaa Puerto Rico keessaa kan jiraattonni biyyattii gargaarsa hatattamaa barbaadan danqa jechuun morman. Ministriin naga eegumsaa garuu kibxata darbe akka jedhetti garuu buufanni doonii waan manca’eef jecha seericha hambisuun odolatti US hin fayyadu jedhee jira.


Prezidaant Traamp: Gargaaruuf Waan Dandeenye Ijibbaannee Jirra

Mootummaan Amrikaa uummata balaa obomboleetti hamaa Mariyaa portorikoo fi Yuees virjin aylaand jedhaman keessatti midheef gargaarsa kennee jira jechuun falaman prezidaantii Donald Traamp fi miseensoonni bulchiinsa isaanii. Balaan kun biyyoota lameen eega dhahee yeroo torban tokko guutuuf jedhu booda Traamp kaleessa oduu gabaastootaaf akka kennaniin biyyonni lameen obomboleetti Mariyaan akka hamaatti waan miidhamaniif namoota gaaga’aman dhaqqabuuf waan humnii keenya danda’ee mara gochaa jirra jedhan. Bulchiinsii jiruu fi waraanni Amerikaa namoota balaa Kanaan miidhaman gargaaruuf yaalii guddaa godhan kan jedhan Traamp kanneen lafa Amerikaa irra jiran hammam hojii jabaa akka hojjachaa akka turree fi hojjachaa akka jirru ni beeku jedhan.


Kurdoonni Sagalee Hiree Murteeffannoo Kennaniin Injifatan

Kurdoonni Iraaq Baagdaad irraa walaba ba’uuf sagaleen kennan caalmaa sagalee harka 92 argatee jira.Sagaleen hiree murteeffannoo wiixata darbee kenname kun mootummaa Baagdaad keessa jiru , biyyoota ollaa fi Yunaaytid Isteets biraa mormiin isa mudatee jira. Gama kaaniin xayyaaroonni biyyoota giddu galeessa bahaa keessa balali’an ajaja Iraaq biraa kenname kan akka isaan dirree xayyaaraa Iraaq gama kaabaa keessa jiru kan kutaa Kurdootaa akka hin seenne jedhu ni kabaju. Mummichi ministeera Iraaq Heeyder al- Abadi akka jedhanti yoo hogganoonni Kurdootaa to’annaa dirreewwan xayyaara kutaa Sanaa aangawootatti deebisuu diidnaan ajaja akka gamasitti hin balaliine dhorku nan labsa jedhan. Kurdoonni garu ni diidan.


Angawaa Amerikaa : Taalibaan Afgaanistaan Keessaaf Tooftaa Haaraa Qabna

Lootee seentoota Taalibaan kan Afgaanistaan keessaa waliin wal dura dhaabannaa uumamee cabsuuf Yunaaytid Isteetes tooftaa haaraa kan gargaaramtu ta’u ministriin ittisaa kan Yunaaytid Isteetes Jim Maadas ibsanii jiru. Maadas kana kandubbatan har’a Kaabuuliin yeroo daw’ataniitti ture.Afgaanistaaniin diina gara jabeessa aangootti ol ba’uuf ajjechaa gaggeessutti hin laannu jedhan. Maadas erga Kaabuul senanii sa’atilee hanga tokko booda haleellaa Rokeetaa dirree xayyaraa kaabul irratti gaggeeffame namoota 5 madeesse. Talibaan haleellaa kanaaf itti gaafatama fudhatee jira.Haleellaan kun xayyaara Maadas irratti kan qiyyaafate ture jedhe.Gareen Islaamik Isteetes anatuu haleellaa kana gaggeesse jedhee jira. Garu Maadas yeroo sana naannoo dirree xayyaaraa hin turre.


Dheerinna gaara Everesti irra deebi'anii lakka'uutti jiran

Addunyaa keessaa gaarii dheernnaan tokkeessoo Everest tahu hinuma beettaniiyyuu? Everst, gaara addunyaa keessaa dheerinnaan tokkeessooti.Metirii metirii 8, 848.Gaarii kun biyya Neppaalitti maqaa Sagarmāthā jedhuu Tibetiyaanitti ammoo Chomolungma jedhani maqaa itti baasan.Gaarii kun naannoo Mahalangur Himal gaarreen Himaliyaas keessa jira. Dheerinnii gaara kanaa chochii lafaa bara 2015 keessaatiin dheerinnii kun irra caaccabuu fi dhibaachuu isaa qorachuutti jiran. Gabaasii kun akka saatelaayitii irraa arganitti amma sentimetirii 2.54 irraa diqqaachuu hin oolu. Biyyitii Neppaal gaarii kun keessa jiru dheerinna gaara kanaa qorachuuf porojeektii karoora ganna lamaa baafattee itti jirti. Neppaal gaarren metiri 8,000 caalaa dhedeerantan 14 qabdi.Nama gaarren kana daawwachuuf itti yaahu irraa dooalra miliyoona hedduu haratti. Dheerinnaa gaara Everest bara 1,854 keessaa lakkahnii irra gaahan.Eegii sunii ammoo bara 1,999 keessaa irri deebihanii Amerikaa muuziyeemiin Boston qorattee dheerinna isaa mirkansite. Woma taateefuu ammallee irra deebihanii lakkahuutti jiran.


Uggurri Imalaa Haaraan Mallattessamee Jira

Uggura imalaa haarawa kaleessa Prezidaantii Yunaayitid Isteetsin mallatteessameen, biyyoota haga tokko irraa akka imaltoonni gara Yunaayitid Isteets hin seenne kan dhorku ta’uun beekamee jira. Uggurri jalqaba ka’amee Dilbata kaleessaa yeroo hojii irra itti oolaa ture baatii sadii ykn guyyoota 90 xumurate. Uggurri haaressamee ba’e kun Onkoloolessa 18 bara 2017 kan hojii irra oolfamu yoo tahu, lammiwwan biyyoota saddeetii jechuun kan Chaad Iraan Liibiyaa Kooriyaa Kaabaa Somaaliyaa Siiriyaa Venezuelaa fi Yemen akka Yunaayitid Isteetsiin hin seenne dhorka. Biyyoota duraan uggurri kun isaan ilaallataa ture keessaa Sudaan amma baafamtee jirti.Uggura imalaa haarawa kaleessa Prezidaantii Yunaayitid Isteetsin mallatteessameen biyyoota haga tokko irraa akka imaltoonni gara Yunaayitid Isteets hin seenne kan dhorku ta’uun beekamee jira. No media source currently available


Uggurri Imalaa Traamp Ka’an Yeroo Isaa Xumuraa Jira

Imaltuun gara Yunaaytid Isteetesti gaggeeffamu daangeessuuf ajajii prezidaant Donaald Traamp mallatteessan yeroon isaa xumuramaa jira. Kunis bulchiinsii Traamp itti aansuun maal gochuuf jira? Gaaffii jedhu kaasisee jira.Uggurri imalaa guyyoota 90 ykn baatii sadiif biyyoota misleemoonni itti heddumaatan Islaamaa 6 irra ka’ame dilbata dhufu xumurama. Ugguura ka’amee itti fufuu moo kan biraan iddoo buufamuu qabna gaaffii xiinxaltoota waa’ee Immigreeshinii biraa dhiyaataa jira.Biyyonni ja’an uggurri irra ka’ame / Iraan, Libiyaa,Somaaliyaa, Sudaan, Siriyaa fi yaman ta’uun ni yaadatama.


Hogganaa Koriyaa Kabaa: Traamp Waan Dubbateef Gatii Guddaa Baasa

Koriyaan Kaabaa dhiyeenyatti galaana paasifiik irratti yaalii dhukaas bombii Haaydroogiin gaggeessuu akka maltu beeksiisftee jrti. Kunis kan dhaga’mee prezidaantiin Amerikaa Traamp jechaan sodaachisuu fi uggura haaraa ka’uuf dorsisuun tuttuqqaa irraa adda baafamee akka hin ilaalamnee hogganaan Koriyaa Kaabaa Kim Jong UN eega akeekkachisanii booda. Ministriin dantaa alaaKoriyaa Kaabaa Ri Yong Ho oduu gabaastotaaf akka ibsanti yaaliin dhukaasa Bombii Haaydrogiin kun sodaachiisa prezidaantiin Amerikaa Traamp mootummaa koriyaa guutummaatti barbadeessina jechuun jalqaba torban kanaa kora Tokkummaa mootummotaa irratti dhageesisaniif deebii dha. Traamp waan jedhe kanaaf gatii guddaa baasuuf jira jechuun hogganaan koriyaa kaabaa eega dubbatanii sa’atilee hanaga tokko booda ministriin dantaa alaa koriyaa kibbaa Kora Tokkummaa mootummotaa cinatti tuuta oduuf ibsa kana kennan.


Hobomboleettii fi bubbeen Amerikaa waliin dhooftee Domniki Rippaabilik fi Puherto Rikootti bisaan gadi dhiifte taan ya bubbisaa Turksii fi Kahikositti dabarte

Ammitii Amerikaa keessattu lafa addunyaa gama Kaabaa jiranitti yoo bubbee fi hobomboleettiin biyyatti baafattu taan. Hobomboleetiin cuftii maqaa qabdi. Ganna kana dhiyoo tana qofa keessaa hobomboleettii hedduu agarre;Harvey, Irmaa,Joosee,Katihaa,Lee Mariyaa cuftii garba irraa bubbisaa dhufti. Ta dhiyoo tana Amerikaa godina Filooridaatti manneen harka 80 caalaa balleessitee ammoo Harvey jedhan. Hobomboleetiin amma naannoo Kaaribiyaan keessa jirtu Maria jedhan. Hobomboleetiin bisaan gara galchaa deemtu tun Dominikaan Rippaabilik keessatti akka oduu akka akkaatti nama 10 caalaa fixxe. Akka Jidduu Galii Tohannaa Hobomboleetti Amerikaa jedhutti hobomboleetiin tun amma sadarkaa shanan keessaa sadarkaa 4essoo irra jirti.Sadarkaan kun ka bubbee fi hobomboletiin tun manneenii fi muka qaqaarisuu dandeettu Amma Puhertoo Rikootti elektiriikii kukkuttee lolaan lafatti gadi dhiifte.Iddoolaan amma isiin itti dabarte Turks fi Caicos, iddoolaa garba Pasifik jiddu qubatan 40 keessaa tokko achillee duraa baqachuutti jiran. Biyya Puertoo Rikootti bisaan lafatti gadi dhiiftee elektirii ciccirtee nama tokko caalaa galaafattee.Ammallee naannoo Dominican Republic keessatti akka balaa sodaatan. Puhertoo Rikoon ganna 90 keessatti bubbee fi hobomboleetii akkanaa tana argitee hin beettu. Puhertoo Rikoo keessaa nama 11,000 duraa baqate.Fulaa itti qajeeltetti bisaan seenti meetira 89 lafatti naxxee muka elektiri bubuqqiftee guutuu manaalleen irraa guurratte. Amerikaa fi biyyoota ollaa isiitti ammitii yoo hobomboleetii fi bubbeen lafatti baafattu.


Yunaaytid Isteetes Kanneen Maaynamaar Keessaa Dheessanif Gargaarsa Laatte

Musleemoota Rohingya kanneen biyya Maaynamaar keessaa dheessaa jiraniif gargaarsa dhala namaa dhaqqabsisuuf kan oolu doolaara miliyoona 32tti shalagamuu yunaaytid states kan gumaachitu ta’u ministriin dantaa alaa Amerikaa beeksisee jira. Bulchiinsii Traamp haala Maaynamaar keessatti dhaqqabeef gargaarsa guddaa akkasii yeroo kennu ka duraa yoo ta’u nyaata, bishaanii, meeshaalee baka dahannaa kan yeroo hatattamaa ijaaruuf oolan akkasumas gargaarsa kanneen biroo akka qabu ibsamee jira. Baatii darbee keessa musleemoota Rohingya kuma 400 caalaatu biyyatti gadhisee dheesse.Kunis dhiittaa mirga namoomaa fi loogiin eega irratti gaggeeffamee booda. Hidhattonni Rohingya baatii Hagayya darbee gara dhumaa humnootii nageenyaa kan biyyatti haleelanii turan. Ergasii jedhu xiinxaltoonnii fi kanneen kabajamuu mirga dhala namaa irratti qabsa’an waraanni maaynamaar tarkaanfii gara jabinaa irratti fudhateen gandeen jaraa gubee ijoollee fi dubartoota dheessaa turan ajjesse jedhu.


Yunaaytid Istteetes fi Kubaan Mariif Ta’an

Yunaaytid Isteetes fi Kubaan walgahii marsaa 6ffaa kibxata kaleessaa kan gaggeessan yoo ta’u erga Traamp aangoo qabatanii as garu isa jalqabaa ta’u isaati. Traamp kora tokkummaa mootummotaa irratti hasawaa dhageesisaniin mootummaan Kubaa malaamaltummaan kan guutamee fi jeeqamsa kan uumuu jechuun eega dubbatanii booda sa’atilee hanga tokko booda walgahiin kun gaggeeffame. Kubaanis gama isheen haasaan Traamp kabajaa fi fudhatama kan hin qabnee akkasumas dhimma isa hin ilaallee keessa kan itti seenee jechuun Embaasiin ishee waashingtan keessa jiru irraa ibsa baaste. Diploomaatonni biyyoota lameenii hojjattoota Embaasii Amerikaa kanneen Havaanaa kubaa keessaa dhukkubsachuun isaanii irratti mari’atan.Nageenyii fi fayyaan isaanii kan ishee yaaddeessu ta’u Amerikaan irra deebitee ibsitee jirti. Ministriin dantaa alaa Amerikaa walgahii kana booda ibsa baaseen Maddii dhukkuba kanaa maal akka ta’e akka ibsamu akksumas kun ammaan booda dhabachuu akka qabu hubachisee jira.


Balaan Sochii Lafaa Meeksiskoo Mudate

Balaa sochii lafaa hamaa kaleessa meeksiskoo sitii dhahee irraa namoota lubbuun hafan baraarsitoonni har’a barbaadaa jiru. Balaa Kanaan namoonni yoo xiqqaate 225 ta’an kan du’an yoo ta’u gamoo hedduun jiganii jiran. Ministriin haajaa biyya keessaa Miguel Chong akka jedhanti humnootiin waraanaa fi polisoonni meeksikoo namoota lubbuun hafan hojii barbaachuu kana haga danda’ameetti itti fufuu. Hojii barbaachuu kana sivilonnis kan itti dabalaman yoo ta’u gamoo jigee keessaa meeshaalee waa gaggalagalshanii fi harkaan namoota caccabaa jiru keessaa baasaa jiran. Balaan sochii lafaa kun magaalaa meeksiskoo sitii irraa fageenya kiloo meetra 123 irratti kan argamtu Pubela keessatti dhaga’amaa ture.


Korri Tokkummaa Mootummotaa Guyyaa Lammaffaaf Itti Fufee Jira

raan sagantaa Nukleeraa qabdu akka dhaabdu gochuuf walii galtee bara 2015 tolfamee keessaa Yunaaytis Isteetesiin baasuu isa jedhu irratti murtii irra akka ga’an prezidaantiin Amerikaa Donald Traamp kaleessa kora tokk mootummootaa irratti haasawaa dhageesisaniin ibsanii turan. Garu murtiin isaanii kun maal akka ta’e Traamp ibsuu kan diidan yoo ta’u walii galtee tolfamee sana irratti adda addummaan Amerikaa fi Iraan giddutti uumamees kora kana keessatti dhimmi ijoo waltajjii dhunfatee ta’e jira. Traamp kaleessa haasawaa dhagesiisaniin Iraan biyya dinagdeen ishee guddiina hin agarsiifnee fi kan mootummaan ishee hokkara , dhiiga dhangalaasuu fi jeeqamsa gara biyya alaatti ergu jechuun balaaleeffatan. Ministriin dantaa alaa Iraan Jaavaad Zarif dhaamsa Twitariin erganiin Traamp haasawaa warra dofaa fi jibbinsaa kan boddeetti hafumma agarsiisu dhagesiisan jedhan. Kun hasawaa jaarraa 21ffaa kan Tokkummaa mootummotaa duratti dhiyaatu hin turre jedhan. Prezidaantiin Iraan Hassan Rohaanii walgahii hogganoota addunyaa kan biyyoota 193 kana irratti har’a dubbachuuf deemu. Walii galtee Nukleeraa tolfame sana kan ilaaleen Rohaaniin biyya isaaniif ni falmu jedhamee eegama.


Obomboleettii Hamaan Portorikoo Dhahe

Obomboleettiin jabaan qilleensa makate Robii har’a Portorikoo gama bahaa kan dhahee yoo ta’u akkaan balaa hamaa kan dhaqqabsisuu danda’uu ta’u kanneen qilleensa raagan ibsanii jiru. Waaltaan qorannaa obomboleettii kan Yunaaytid Isteetes akka jedhutti Obomboleettiin moggaafa maqaa Mariyaa jedhamuun waamamtu kun humna guddaa kan qabdu aritiin ittiin ganama har’a figaa jiru sa’atii tokko keessatti kiloo meetra 240 ta’u beekamee jira. Roobii hamaan makate loolaan bishaanii guutee lubbuu namaaf kan sodaachisu yoo ta’u laftii akka citee garagaluu gochuu mala sodaa jedhutu jira.


Prezidaantiin Yunaayitid Isteets Har’a Gumii Walii-galaa Ka Tokkummaa Mootummootaa Irratti Haasawa Dhageessisan

Prezidaantiin Yunaayitid Isteets, Doonaald Traamp, har’a, Gumii walii-galaa ka Tokkummaa Mootummootaa irratti haasawa dhageessisaniin, biyyoonni addunyaa walaba ta’aniif akka dammaqinsi guddaan barbaachisu waamicha gochuudhaan, akka hoogganoonni Addunyaa gamtaadhaan mootummoota hamoo kan Kooriyaa Kaabaa, Iraanii fi Venezuweelaa dura dhaabbatan gaafatanii jiran. Yunaayitid Isteets, guutummaatti of irraa ittisuun yoo diraqama itti tahe, haleellaa Niyukilaraa yokaan Misaahelaa Kooriyaa Kaabaa irraa ofis tahe michoota ishee oolchuuf jecha, guutmmaatti Kooriyaa Kaabaa barbadeessuu dhaa ala, fala ka biraa hin qabdu” jedhan – Prezidaant Traamp. Hoogganaa Koriyaa Kaabaa – Kim Jong Un-tiinis, “namichi Rookeetii sun, ergama of balleessuu fi mootumaa isaa balleessuutti jira” jechuun itti qoosan. Iraaniin ennaa qeeqanis, hoogganoonni ishee, ol’aantummaa waraanaa barbaacha, biyya duurettii gara biyya dingdeen ishee manca’ee fi mootummaan ishee hammeenaytti bobba’e taasisan” – jedhan – Prezidaant Traamp.


Bulchootii biyya 193 kora Tokkummaa Mootummootaa (UNGA 72)f Amerikaa,New York jiran

Korii kun barumaa baraan taa’ee rakkoo adudnyaa iratti mari’ataa kun 72so (UNGA 72). Mariin New York,Amerikaatti taa’uutti jiran tun Fulbaana 12 jalqabdee Fulbaana 25 dhumatti.Mariin jabdun ammoo Fulbaana 19 jalqabdi. Pirezidaantiin Amerikaa Donaldi Tiraarmpi Tokkummaan Mootummootaa humna naga jabduu addunyaanuu abdattu tahuu malee jedha. Akka jecha Tiraampitti Tokkummaan Mootummootaa miseensa biyya 193 qabu akkuma durii barate biirokiraasii keessa jiraachuu hin malle. Akka addunyaalleen isa dhugeeffattu tolchuuf jalaa haga gubbaa ufi qulqulleessee hojjachuu male jedha. Akkana tolchuuf ammoo biyyitii cuftii akka jecha pirezidaanti Tiraampitti qabeennaa fi humna waraanaalleen ufi dandahuu maltee ba’oo ufii ufumaa baadhachuuf qooda ufii qabaachuu malte jedha. Tiraampi karoorii itti gaafatamaan guddaan Tokkummaa Mootummootaa, António Guterres Tokkummaa Mootummootaa jajjabeessuuf jalqabe waan abdi qabaati jedhe. Guterres Tokkummaa Mootummootaa jijjiiruf karoora 10 baasee itti jira. Pirezidaanti Tiraampi yoo hedduu Tokkummaan Mootummootaa Amerikaa irraa horii guddaa ballessuutti jira jedhee doolara miliyona 75 irraa kutuuf Ebla dabre keessaa dubbate.


Baabura geejjiba London keessatti hardha nama 22 caalaatti bombiin mammadaa’e

London ganna kana qofa keessa ta hardhaa waliin marroo shan bomiin keesatti tokkaate. Ta hardha geejjiba baabura lafa jalaa Parson Green keessatti tokkaate yoo namii hujii yaa’uuf walti gobbatee baabura yaabbatu. “Tun hujii warra biyya nagaa dhowwuuti,” akka jecha poolisii biyya suniitti. Madoolee keessaa tokko akka lubbuu jira. Muummeen ministera Biritish, Theresa May tun hujii daafanaa,warrii yaraan wa sodaatu hojjatee hujuma teessan ufi irraa yaa’aa jette.\n\nPirezidaantiin Amerikaa Doonaldi Tiraampi kunoo jari badaan kaan ammallee Lodnon hadhee Scotland mataa keessaa qabaa kun jara bu’aa hin qamne ka badii fedhu silaa durattuu beekanii dhaabuu malaniiyyuu jedhee Twwiter ufii irratti barreesse. Theresaa Meey ammoo ani takkumaa dubbii qorachuutti jiran adoo hin hubatin tanaa tanaa jedhee hin dubbanne jettee deebii kennite. Itti gaafatamaan guddaan Tokkummaa Mootummootaa, Antooniyoo Guteres, "balaan akkanaa waan tahuu hin qamnee ka miidhame akka fayyuu feenna ummataa fi motummaa Biritish waliin dhaabannaa,” jedha.


Dhaabii APPLE bilbila haaraa iPhone X baase

Apple hujii bara hedduu irra ture tana hardha waajjira Amerikaa,godina Kaalifoorniyaa keessatti eebbisee gadi baase. Eegii itti itti gafatamaan guddaan dhaaba Apple Steve Jobs du’ee ganna 10n duubatti tana baase. Iphone haarahii tun haada shibo malee baatirii guutuu dandahan dandahan, fuula abbaa isii hin beette.Tahuu baannaan hin banamtuuf. Gatiin isii haga $1,000 ti. Itti gaafatamaan guddaan dhaaba kanaa Tim Cook tana malee hardhuma iPhone 8 fi iPhone 8 Plus faallee baase.Lamaanuu shiboo malee baatirii isii guutan.Guddinnii isii inchii 4.7 iskiriin ykn fuula durii isii ammoo inchii 5.5.Apple tana malee saatii haaraa fi TV 4K jedhan baase. Apple Inc. dhaaba teknooloojii gosa hedduuti Cupertino,California keessa jira. Teknoolooji haaraa hojjataa,guddisaa,karoorsa. Yoo hedduu Phone, iPad, iPhone 7, iPod, Macintosh, Apple Watch fi waan akka akkaa baasa.Amerikaa keessaa suuqii gugurdoo 498 qaba.Bara 1976 keessaa namii lammii Amerikaa Steve Jobs jedhan yayyabe


Donaald Traamp: Shororkaan Guyyaa Balaafamaa Sana Amerikaatiin Mudate Sammuu Keenya Keessaa Yomiyyuu Hin Badu

Waggaan 16ffaa balaan shororkeessitoota inni hamaan dachee Amerikaarratti qaqqabee hara'aa yaadatamee oolera. Shororkaaffii gara jabbinni guyyaa balaafamaa sana Amerikaatiin mudate sammuu keenya keessaa yomiyyuu hin baduu jedhan, hoganaa biyyaatti ta'anii ergii filatamani as yeroo jalqabaatiif Yadannoo balaa shororkessitoota bara 2001 yaadatanii kna olan Presidnantiin Amerika Donaald Traamp. Sirni yaadannoo kun Washington Dc, Pensilveniyaafi Niiw Yorkitti ta'ee oleera. Masaraan White House ganama har'aa yeroo muraasaaf callisaan dabarseera. No media source currently available


Bonbolattiin Ermaa Jedhaniin Yunaytid Isteets Godina Flooridaa Rukkutte

Flooriidaa fi godinoota nannoo san jiranitti dhufaatiin bonbolattii Ermaa dhagahamee balaa gahuu malu xinneessudhaa hojiin hojjatamaa turus bonbolattittiin gara ogeessonni meetroolojii eegan dhiiste gara in eeggamnetti bubbiste. Kaleessa ganamaa qabdee amma halkan walakkaatti naaniicha raasaa turte. Darbuu ishii duras balaa geechisteen godina Flooridaa keessatti lubbuun namoota sadi’ii badeera. Obboo Lalisaa Hiikaa naannoo Flooridaa oggaa kudha-lamaaf jiraatan. Itti aanaa itti gaafatamaa hawaasa Oromoo Flooridaa an waliigalaati. Haawaasni Oromoo nannoo san jiraatuu balaa gahe jala baheera jedhan. Gabaasa guutuu dhaggeeffadhaa No media source currently available


Obonboleettiin “Hurricane Irmaa” Jedhamu Odoola Dominikaan Ripublik Irra Darbe

Obonboleettiin cimaan jandoo makatee buubbisu, kan “Hurricane Irmaa” jedhame, odoola Dominikaan Ripublik irraa dabree jira. Obonboleettiin kun, sadarkaan isaa shanii fi ka balaa hamaa fiduu danda’u ta’uu dubbatu – ogeeyyiin qilleensaa. Obonboleettiin sun Dominikaan Ripublik bira tare iyyuu, buubbeen, jandoo fi roobni sana irraa maddee odoolattii dhaqqabe lubbuuf sodaachisaa ta’uu isaa tu dubbatama. Prezidaantiin Yunaayitid Isteets, Donaald Traamp, odoola rakkoo maallaqaatiin gidiramtuu fi caasaa ijaarsaa ishee balaa sana irraa oolchuuf yaaddoo hamaa keessa jirtu – Poortoo-Riikoo keessatti labsii gargaarsa yeroo hatattamaa labsanii jiran. Labsiin kun, akka dhaabbatni to’annaa balaa yeroo hatattamaa, kan Mootummaa Federaalaa Yunaayitid Isteets – FEMAn, hojii baraarsaa odoolattii irratti geggeessu taasisa.


Bubbeen garba Atilaantik irraa bubbisaa Amerikaa godina Filoriidaatti dhiyaatte Irma jedhan waan lubbuuf sodaatan, namnii ya baqaaf karaatti duude

Amerikaa fi biyyoota ollaa isiitti ammitii yoo karfaffuu fi bubbeen fi mandiisuun lafatti baafattu kaan. Bubbee fi hobomboleetiin cuftii Amerikaatti maqaa ufii qabdi.Fkn ta dhiyoo tana Amerikaa godina Teksas keessaatti biyya balleessite Harvey. Ta ammaa tun Irma jedhan tun naannoo Karibiyaan waliin dhoofte emannene bubuqqiftee Amerika gama Kibbaatti dhufuutti jirtu saatiitti k 295 ceeti. Amma naannoo bulchiinsa mootummaa Amerikaa jala jiran Virgin Island fi Puerto Rico jirti waan ufi duratti gare ufi dura fuudhaa Filooridaatti dabarte. Qilleensii hamaan akkaaa bara 2010 asitti baranuma Atlaantik gama Bahaatii dhufe.Bulchiinsii Filoriidaa keessaa lafa dhufteen baqadhaa jechaa wara lafaa ammoo baqachiisuutti jiran. Amma sadarkaa 5esso irra jira.Sadarkaan kun ka manneen qaqaarisu,muka hundaan bubuqqisuu,guutolaa mana irraa guurratu,bisaan garbaa namatti gara galchu. Bulchiinsii godina Filoriidaa akka ummatii baqaaf qophaahuu itti dhaamuutti jira. Hagii tokko ammaayyuu baqaaf karaa jira. Qilleensii hamaa hobomboleetti tahaa dhufuutti jiru kun lafa haga tokkotti bisaan haga jilbaa gahan lafatti gadi dhiisee bori Dominique Republic gaha. Hobomboleettiin Harvey dhiyoo tana godina Teksas magaalaa Hiyuestenitti baafatte nama kuma hedduu baqachiiftee 30 caalaa fixxee. Mootummaa Amerikaa doolara biliyoona 7 miliyoona dhibba hedduu baasee ummata gargaaruuf murtii kongireesii Amerikaa itti eegachuutti jira.


Yunaaytid Isteets Kessatti Guyyaan Hojjattootaa Harra Kabajamee Oole

Baatii Fulbaanaa keessatti Wixata jalqabaa kan ta’e – guyyaan har’aa, as Yunaayitid Isteets keessatti, guyyaa hojjetootaa, kan qooda hojjetoonni, dinagdee biyyattiif gumaachan itti yaadatamu ta’uun ayyaaneffamee oole. Dhiibbaa Waldaalee hojjjetootaa biyyattiin godhameen, bara 1894 irraa eegalee ayyaaneffamuu jalqabe, guyyaan hojjetootaa kun. Hojjetoota warshaalee waldootaan gurmaawaniin hiriirawwan geggeessamaniin ayyaaneffama – guyyaan kun. Baatiilee soddomman dabran kana keessa, teknoolojii fi dinagdee addunyoomsuun babal’ataa deemuu irraa kan ka’e lakkoobsi miseensota isaanii gad bu’aa deemuu isaa dubbatu – waldaaleen hojjetootaa.


Traamp Sagantaa Namoota Ijoollummaadhaan Gara Yunaayitid Isteets Dhufan Gara Biyya Irraa Dhufaniitti Deebisuu Laalchisee Murtii Isaanii Boru Beeksisan Jedhameet Eeggama

Prezidaantiin Yunaayitd Isteets – Donaald Traamp, Kibxata dhufu kana, sagantaa namoota ijoollummaadhaan gara Yunaayitid Isteets dhufan gara biyya irraa dhufaniitti deebisuu irraa oolchu haquuf murtii dabarsan boor labsuuf jiru – jedhamee eegama. Tarkaanfii prezidaantichi fudhachuuf jiran kana gaazzexeessotaaf kan ibsan – aangawoonni biyyattii, murtiin kun, akka manni-maree bakka-bu’ootaa dhimma kana irratti dubbatu yeroo kennuuf jecha, baatiilee ja’aaf boodatti harkifataa turee ka labsamuuf murtaawe ta’uu eeran. Baqattoota ijoollummaan gara Yunaayitd Isteets dhufaniif kan mirga Yunaayitid Isteets keessa turuu kennu sagantaa prezidsaantii duraanii – Baaraak Obaamaan gad-dhaabbate sana keessaa miseensonni mana-maree Yunaayitid Isteets qooda hin qaban. Traamp yaada isaaniim, ka saganticha buqqisuu kana jijjiiruu akka malan illee dubbatu aangawoonni.


Tokkummaa Mootummootaatti Ambaasaaddarii Yunaaytid Isteets: Kim Jong Uum Waraansa Kadhachaa Jira

Tokkummaa Mootummootaatti, Ambaasaaddarittiin Yunaayitid Isteets, Niikii Halii, “hoogganaan Kooriyaa kaabaa – Kim Jong Uum, waraansa kadhachaa jira” jechuudhaan, gochaa kana irratti obsi Yunaayitid Isteets ka daangaa hin qabne akka hin ta’iin akeekkachiisanii jiran. “Dhukaasni Niyuukilaraa fi doorsisni Niyuukilaraa inni deddeebisee geggeessu, waraansa akka kadhachaa jiru agarsiisa,” ka jedhan – Niikii Haalii, itti fufuudhaanis, “Waraansi wanna Yunaayitid Isteets barbaaddu miti. Amma nuti kana hin barbaadnu. Garuu, obsi biyya keenyaa ka daangaa hin qabne miti. Michoota keenyaa fi daangaa biyya keenyaa ni tikfanna” jedhan. Kooriyaa Kaabaa, dhukaasa yaalii meeshaa Niyuukilaraa ja’affaa kaleessa ka geggeessite yoo tahu, Ambaasaaddar Haliin immoo, kana ilaalchisuun walga’ii hatattamaa Golli Naga-eegumsaa, ka Tokkummaa Mootummootaa geggeesse irratti kana dubbatan.


Dhaabbatni Riphxee-Loltootaa Kolombiyaa Qabsoo Hidhannoo Dhiisee Siyaasaa Siiviliitin Qabsoo Akka Itti Fufu Beeksise

Kolombiyaa keessatti, dhaabbatni riphxee-loltootaa Markisistii duraanii – FARC – qabsoo hidhannoo dhiisuudhaan, maqaa haarawa baafachuudhaan akka paartii siyaasaa Siiviliitti ka qabsoo itti fufu tahuu beeksisee jira. Gurmuun kun, miseensota dhibba sagal tahan wajjiin walga’ii torban tokkoof turu eega geggeeffatee booda, sagalee wayyabaa guddaadhaan daandii qabsoo isaa fuul-duraa kana murteeffate – jedhama. Tahus garuu, gurmuun waggoota shantamaa ol biyyattii keessatti qabsoo geggeessaa ture, bara dabre, mootummaa biyyattii waliin araara mallatteessuu isaa dura, bifa warraaqsummaa qabsoo isaa kan qabatee turu tahuu beeksisee ture.


Obonboleettii Teksaasin Lubbuun Namaa Dhabame Haga Ammaatti 39 Ga’ee Jira

Obonboleettii jandoo makatee kutaa Teksaas gama Kibba Bahaa, ka magaalaan Hiyusten keessa jirtu keessatti bu’een lubbuun namaa dhabame haga ammaatti 39 ga’ee jira. Ogeessi metrooloojii – Jeef Lindner, kutaa Teksaas keessatti kan roobni cimaan haga Sentii-meetirii 120-maa gahu itti bu’e – bakka Kiliir Kirik jedhamutti akka tahe dubbatu. Aanaa hariis keessatti yeroo uummatni jireenya isaa deebisee gad-dhaabbachuuf yaaduu jalqabetti, godaantonni aanicha keessa jiran immoo “yoo gargaarsaaf mootummaatti iyyanne, qabamnee hidhamna” yaaddoo jedhuun qabamanii jiran. Bulchaan magaalaa Hiyusten garuu, Silvester Terner garuu, “namni kam iyyuu eega gargaarsa gaafatee booda kan hihdamu tahe, ani bakka-bu’een falmaaf” jechuun dubbatanii jiran. Maatiilee namoota biyyoota biraa irraa achi godaanii fi barattoonni achi jiraatan, abdiin bulchaa magaalaan kenname kun isaaniif waan guddaa akka tahe dubbatu. Qondaalonni immigireeshinii fi eegumsa daangaa biyyattiis, bakka balaan kun dhaqqabetti godaantota irratti akka tarkaanfii hin fudhanne beeksisanii jiran.


Hobomboleettii fi bubbeen Amerikaa godina Teksaasitti bisaan gadi dhiiftee lafa buraaxesite taan ammallee ya bubbisaa Luziyaanaatti dabarte

Hobomboleetiin Amerikaa godina Tekasitti bisaan gadi dhiiftee nama kuma hedduu baqachiiftee mannene kum dhibba hedduu bisaanitti facaafte taan Harvey jedhan. Bokkaan bubbee tana gula dhufeen fulaa tokko tokkotti bisaan lafa guutanii haga hojjaa nama tokkoo caalan. Harooleen cabsitee manneen kuma dhibba hedduutti bisaan faca'an. Haga reefuu quba qabnutti nama 30 tahutti tanaan lubbuu dhabe. Nama haga tokko manneen irra yaahanii barbaaduutti jiran.Bulchinsii motummaa Amerikaa horii ummataan gargaru ka ‘nu gahu’ qamna jedha.Namii insuraansii manaa qabu tana irraa faaydaa argata. Akka bulchiinsii tohannaa qilleensa Amerikaa jedhutti ammaaf balaan bubbee fi hobombolettii ya dabartee taatullee amma du’aa fi jiraa gargar baasuutti jiran. Bubbee fi qilleensii garbaa fi galaana irraa dhfue kun amma ya bubbisaa godina Liziyaanaa fi Mississippii gama Kaaba dhihaatti dabarte ta duraa goruutti jiran. Bubbeen tun akka ogeeyyotii qilleensaa jedhanitti Louisiana tanatti bokkaa haga inchii 10-20 buufti. Bubbeen tun itti aantee Arkansas,Tennessee, Mississippi fi Kentucky faatti dabarti.Haga ta Texas sun humna qabaachuu fi dhibaacuun ammoo mirkanaa miti. Bubbeen tun Teksasuma keessaa magaalaa Crosby geetee bisaan warshaa kemikaalaa Arkemitti baafatanii gubatee tokka’e. Achilleen haga km 24 irraa nama baqachiisuutti jiran. Biyyoota mudhii lafaa gama Kaabaatiin jirani hedduuf ammitii saati bokkaa fi bubbeen lafatti baafattu kaan.


Gaazzexeessan Yunaayitd Isteets Tokko Sudaan Kibbaa Keessatti Ajjeefame

Haati gaazzexeessaa Yunaayitid Isteets, Sudaan Kibbaa keessatti ajjeesamee, kan Kiristoofer Allen, ilmi isaanii gidiraa namummaa hedduu nama dhukkubsu irraa ija isaa deebifachuuu filachuu isaatiin kan wareegame ta’uu dubbatu. Gidiraa namoomaa irraa fuula achi qabachuu diduun barbaachisaa akka tahe kan amanu – gaazzexeessichi Kiristoofer, umurii isaa waggaa 26 irraa eegalee waan itti amanu jiraate. Oduuwwan seenaa dhala-namaa jajjaboo tahan, Ukreen, Sudaan Kibbaa fi biyyoota Addunyaa ka biroo irraa gabaasaa ture. Mootummaa Sudaan Kibbaa fi finciltoota biyyattii gidduutti wal-waraansa Sanbata dabre, gaafa Hagayya 26 geggeessame gidduutti, magaalaa daangaa biyyattii irraa Kaayaa jedhamtu keessatti ajjeesame – Kiristoofer Alen. Haati isaa – Jooyis Kiraajiyaan, Raadiyoo Sagalee Ameerikaaf gaaffii fi deebii kennaniin, “mamii tokko malee wanna hedduu nama gaddisiisuu fi namummaa sana keessa jiru ilaalee dhugaa ba’uu filate” – jechuun dubbatan. Rasaasa mataa isaa seenteen du’e – Kiris. Waa’een ajjeefama isaa amma illee waan ifatti beekame hin jiru. “Kiris gaazzexeessaa kaameraa baatee suuraa kaasu malee, kan qawwee AK-47 baatee dhukaasu hin turre. Inni loltuu qawwee dhukaasu miti” jetti – dhaabbata mirga gaazzexeessotaaf falmu – CPJ irraa – Anjelaa Kuwintaal. Waa’ee ajjeessamuu isaa akka guutummaatti qoratamu illee CPJn gaafatee jira.


Kooriyaa Kaabaa Misaahela Jaappaan Irra qabdee Dhukaastee Sababaan 'Shaakala Waraanaa Kooriyaa Kibbaa fi Yunaaytitid Isteets Geggeeessani' Jette

Kooriyaa Kaabaa, Misaahela Baalastik Jaappaan irra qabdee dhukaasuu isheetiif sababaan shaakala waraanaa dhiheenya Kooriyaa Kibbaa fi Yunaaytitid Isteets geggeeessan ta’uu dubbatti. Har’a ganama, maddi oduu biyyoolessaa biyyattii Prezidaant Kim Jong Un dubbachuu isaanii eeruun akka gabaasetti, “yaaliin dhukaasa misaahelaa sun akkuma waraansa dhugaa ti” jedhan prezidaantichi. Kooriyaa Kaabaa, naannawa Paasifikitti dhukaasa sana geggeessuun ka jalqabaa ta’uu ibsanii, kun tarkaanfii bu’a qabeessa, Mootummaa Gu’aam maadheffate of irraa ittisuu dandeessisu akka ta’e illee dubbatan. Muummichi-ministaraa Jaappaan – Shiinzoo Abe fi Prezidaantiin Kooriyaa Kibbaa – Moon Jayin, har’a, telefoonaan dubbachuudhaan, dhukaasa misaahelaa Kooriyaa Kaabaa torban dabre geggeessite sana balaaleffatanii, dhimma kana karaa marii furuutti akka deebitu Kooriyaa Kaanaa irra dhiibbaan daran kaayamuu qaba – jechuun isaanii gabaasamee jira. Golli naga-eegumsaa ka Tokkummaa Mootummootaas, kallattiidhuma sanaan akka tarkaanfiin fudhatamuu qabu ibsa baaseen ibsee jira.


‘Dandeettan baqadhaa dadhabdan ammoo fiixee manaatti oli yaa'aa wayaa hargufaa akka achi isan guuran iyyadhaa’

Bubbee,karfaffuu,hobomboleetti fi lolaan godina Amerikaa Teksasitti baafte waan lafa buraaxesse. Bokkeen hobomboleetii Harvey jedhan tana gula dhufe fulaa hedduutti bisaan qomaa oli lafa guutee manneen hedduu balleessee,nama dhiba hedduu irraa ibsee dhaamse. Teksas godina Amerikaa keessaa Alaaksaa aantee bal’inna lafaatiin lammeessoo.Laftii isii haga guddaan diida.Bokkaan guddaan roobee jennaan bisaan yoosum lafatti baafatan. Bokkeen guyyaa dheengaddaa roobe kun ammallee Teksa gama Kibbaatiin ittuma jira. Pirezidaanti Tiraampii fi jaartiin isa Melaaniyaa waliin lafa lolaan nama kuma hedduu keessaa baqachiise tana dhaqee laalee bulchoota lafaallee waliin mari’ate. Jarii kun qaraa naannoo Corpus Christi, fulaa bubbeen tun nama baqachiiftetti gore lafa sun irra maree fulaa gargaasa itti kennanillee laala. Hojjattoota gagaarsa balaatii fi warrii tolaan nama gargaaru bidiruu guurratee bisaan irra yaa’aa nama mana keessaa bahuu dadhabe balbala itti dhaanaa baqachisuutti jira. Xuyyuurilleen nama nama fiixee manatti bahee gargaarsa eegatu achii guura. Bulchootii aanaalee bokkeen lafaa ciree lolaan lafatti baafatee “dandeettan baqadhaa,dadhabdan ammoo fiixeetti manaatti yaa’aa wayaa hargufaa akka achii isan guuran iyyadhaa,’ jechuutti jiran. Akka pirezidaantiin Amerikaa Donaldi Tiraampi jedhutti hojjattota dhaaba gargaarsa balaa Amerikaa FEMA Keessaa haga guddaan dhufan 8,000 amma Teksas dhaqee ummata gargaaruutti jira Warra gargaarsa eegatu keessaa hagtii akana jedha.”Takkumaayyuu waan akkanaa arginee hin beennu.Wannii akkanaa hin dhiftillee jennee hin eegne jedha.” Koreen fannoo diimtuu haga kalee galgalaatti nama 17,000 fulaa tokkotti guurtee gargaaruutti jirti.Nama 30,000 mana mootummaan qopheessefitti baqachiisan. Akka itti gaafatamaan eegumsa naannoo Tekssa Admiral Karl Schultz jedhetti marroo tokko xuyyuura 18 irra maree nama baachiise. Teksas bara hedduu keessatti bokkaa akkanaa argitee hin beettu.Fulaa akka Houston gama Kibbaa faatti bokkeen haroolee guutee biyya irra faca’uutti jira.


Gannii isaa 40 haga ammaa boksii addunyaa 50 taphate cufaa irruma aane, guyyaa dheengaddaallee dhahuma dhahee McGregor tittimsee moo’e

No media source currently available Abbaa isaa ka ufiifuu durii dorgommii boksii,buuyyaa ykn tantoommuutin addunyaa iratti beekamutti ilma isaa leenjifatee asiin gahate. Floyd Maweather “Money Man” ka gama mirgaati mullatu kun atileetii Amerikaa harkii isaa dorogmmii akkanaa irratti dureessa beekamaa tolche. Floyd dorgommii dirree seenee jennaan nama harkii isaa itti qajeelee dhahee cinaacha lafaan gahu malee hin deebi’u. Nami kun nama ganna 40ti haga ammaatti marroo 49 dorgome ta guyyaa dheegaddaa waliin marroo 50essoo moo’ate. Dorgommii haga ammaatti taphate 50 keessaa 26 knock out( dhahee lafaan dhahee) moo’e. Yoo Guyyaa dheengaddaallee atileetii Irish dorgommii UFC(Ultimate Fighting Championship) irratti maqaa baafate Connor McGregor wal dorgomellee akkana tolche. McGregor nama ganna 29ti.Marroo 24 dorgomee marroo 21 moo’ee tana keessaa 18 dhahee lafaan dhahee (knock out)n moo’e. Jara kana guyyaa dheengaddaa Amerikaa magaalaa Las Vegas hoteelii MGM keesstti walti gadi lakkisan. Nama miliyoona dhibba hedduutti TV fi achitti dhufee daawwate. Akkana wal tolcha dibbi, dibbi! buffi, buffi!,dha,dhaa!,ka, kakkaka,akkana wal dhaanaa wal tittimsaa,hafuura wal kutan.Daqiiqaa 3 wal dhaanaa daqiiqaa 1 hafuura fudhachaa walti deebi’an. Wal dorogmmii boksii,addunyaa marroo 12 daqiiqaa sadii sadii wal dhaanani daqiiqaa 36tit fixatan.Floyd ammoo daqiiqaa 30essoo irratti marroo 10essoo irratti moo’e. Giloovi,wannii jarii harkatti naqatee waliin dhaanu giraama 226 ulfaatti.Floyd dorgommummaa akkanaa tanaan doolara miliyoona hedduu harachaa bahee miliyoona dhibba hedduu kennaniif malee hin tapahtu. Eeguma ganna lamaan duratti dorgommii dhiise ammallee McGregor waliin dorgomuuf itti deebi’e. “Dhugama isaanii jedhaa asii achi itti hin deebi’u.Daqiiqaa 36 keessatti namii doolara miliyoona 350 argachuu hin feene jiraa? Tanaaf itti deebi’e,” jedhe Floyd. Jari kun wal dorgomuun duratti ji’a caalaa biyya akka akkaa dhaqee walti dhaadachaa akka namii bahee isaan filatu gaafachaa bahe. “Dhahee liphi si tolcha,sekondi diqqoo keessatti cinaachaaa lafaan si gahaa.Harka kiyya irraa hin haftuu,” fi waan hedduu waliin jechaa bahan. Harkii isaanii akka dhagaachaa darbatanii hargufamaa fuula keessa nama dhufa.Waan itti qajeele hin tittimsaa ykn hin gaggabsa. McGregor nama dorgommi ‘martial art’ irratti guddoo beekamu.Dorgommii Floyd waliin dormge irraa doolara miliyoona 30 caalaa argate. “Horii diqqaa hin argannee beeki” jedhee gammachuun dubbate.Yoo walumattu deebisan ammoo ka innii beeksisa irraa argate waliin innilleen haga doolara miliyoona 100 caalaan galate. Floyd lammata dorgommitti hin deebi’u jedhee kakatee McGregor ammoo irrumatti ilaallaa jedhe.Hagasitti waan tuulatan mi’eeffachaa ta itti aantu eegatan.


Obonboleettiin Rooba Makatee Karaa Daangaa Meksiikoo Irra Gara Kutaa Yunaayitid Isteets Teksaasitti Dhihaataa Jira.

Obonboleettiin jandoo roobaa makatee fi “HURRICANE HARVEY” jedhame, galaana how’aa karaa daangaa Meksiikoo irra ennaa ga’u humna dabalachuudhaan gara kutaa Yunaayitid Isteets, Teksaasitti dhihaataa jira. Ogeeyyiin Metrooloojii Yunaayitid Isteets akka jedhanitti, obonboleettiin jandoo makate kun, har’a gara boodaa ennaa kutaa Teksaas sana dhaqqabutti balaa cimaa akka ta’uuf deemu beekamee jira. Fiiginsi qilleensa kanaa sa’aatiitti kiiloo-meetira dhibba lama caalaa akka ta’uu fi lafa daangaa irraa bal’inni isaa kiiloo-meetira dhibba ja’a ta’u irra akka buubbisuuf jiru akeekkachiisan – ogeeyyiin Metrooloojii kun. Daarektarri To’annaa Balaa Hatattamaa, ka Mootummaa Federaalaa yokaan FEMA – Brok Loong, madda oduu CNN-f ibsa kennaaniin, kan isaan yaaddessu, cimina balaa caalaa namoonni daangaa galaanaa irra jiran akka mana isaanii gad-lakkisanii baqatan akeekkachiisa aangawoota irraa kenname laaffisanii ilaaluun achuma turuu isaanii akka tahe dubbatan.


Kaabuulitti Masjiida Musliimota Shi'aa Irrattti Haleellaa Godhameen Lubbuun Namootaa Galafatame

Kan magaalaa Kaabul keessatti argamu, masjiida Musliimota Shi’aa tokko irratti, har’a yeroo salaatatti haleellaa boombii of wareeginsaa geggeessameen, poolisoota lama dabalee – yoo xiqqaate namoonni digdamni du’uu dubbatu – aangawoonni Afgaansitaan. Dubbi-himaan ministara dhimma biyya keessaa Afgaanistaan, Najiib Daanish akka jedhanitti, yeroo uummatni hedduun salaataaf gara Majiiba Imaan Zamaanitti ol seenaa turetti, yoo xiqqaate of-wareegaa tokko tu balbala irratti boombii of irraa dhoose. Garee Islaamik Isteet tu haleellaa kanaaf itti gaafatama fudhate. Naannoon sun battalumatti ka poolisiin marfame yoo tahu, dho’insa sanaa booda, masjiida sana keessaa dhukaasni dhaga’amuun gabaasamee jira.


Amerikaa fi Kooriyaan Kibbaa waraana waliin leenjifachuutti jiran Kooriyaan Kaabaa ammoo tun lola barbaada haaloo baanaa jetti

Kooriyaa Kaabaatii fi Amerikaan gannuma gannaan waraana waliin leejifatan. Waraana kana bisaan gubbaa fi jalatti, gaaraa fi gammoojjii keessatti,qilleensaa fi waan akka irratti wal leenjisan. Leenjii waraanaa mi’aa waranaa maq-malee akka akkaatin wal leenjisan tana kalee jalqabanii guyyaa 10 turti. Taankii,xuyyuura waraanaa fi waan hedduutti leejiii tanatti jira. Leenjii waraana tana waraana Kooriyaa Kibbaa 50,000 fi ka Amerikaa 17,000 itti jira gabaasii akka akkaa.Fulaan akkana itti wal leejisan tun lafa cittuu Kooriyaa lamaan jidduu jirtu. Kooriyaan Kaabaa Amerikaa fi Kooriyaan Kibbaa waraana barbaadaa fi mootummaa isii gara galchuuf waraana leejifatan jetti. “Dubbii barbaada akkanaa tana garaa naasuu hin qamneen haaloo baanaa,” jetti Kooriyaan Kaabaa. Amerikaan ammoo isii fi biyya isii gargaartu humna jabeessuuf waraana leenjifnaaf jetti. Kooriyaa Kaabaatii fi ta Kibbaa durii biyya tokkoo waraana addunyaa lammeessootti bara 1945 keessa gargar kute. Kooriyaan Kaabaa eeguma ufi argiteeyyuu maatiitti walii dhaalaa bulchuutti jirti. Kooriyaan Kibbaa ammoo biyya Amerikaan walii jaalaa demokiraasiin bultu. Kooriyaan Kaabaa nukileera waraanaa hamaa qabdii tanumaan halkanii fi guyyaa addunyaa doorsifiti.


Ekkilips: Guyyaa Saafaatu Dukkanaa’e

Guyyaa har’aa baatiin ykn ji’i guutummaa US keessatti ija biiftuu dukkaneessiti kan “Eclipse” jedhamutu ta’uuf jira. Gaaddidduun ishee kutaa Oregon, walakkeessa Ameerikaa qabee hamma andaara galaana Atlaantikii kutaa South Carolianatti biiftuu dukkaneessuuf jira. Dr. Tulluu Bantii Baacaa “kutaa Washington keessa kan jiru “White Worth University”tti barsiisaa barnoota Physics ti. Haala isaa nuuf ibsaniiru. No media source currently available


Hoogganaan Mormitoota Pakistan Daangaan Afgaanistan Waliin Jiru Akka Banamu Gaafatan

Hoogganaan garee mormituu beekamaa kan Paakistan Imraan Khaan hariiroon yeroo dheeraaf danqame kan biyyoota lamaanii kan hundaa’u daangaan gidduu isaanii banamuu fi daldala walabaa qabaachuu irratti hundaa’a jedhan. Paakistan kaangaa Afgaanistan waliin jiru kan fageenya km 2600 dallaa itti ijaartee jirti. Angawoonni projektii hojichaa deggeruu dhaan yakkamtoonni fi shororkeessonni akka hin darbine uggura, akksumas tattaaffii farra shororkeessummaa kan gam lamaaniif ta’u gargaara jedhan. Mootummaan Afgaanistan karoora eegumsa daangaa kana mormee jira, sababiin isaas Kabul durumaanuu falmii daangaa sararuu kan yeroo bittaa Britian qabee jiru qaba.


Bulchiinsi Traamp Lola Afgaanistaan Ilaalchisuun Tarsiimoo Haaraa Qopheessaan Jira Jedha

Bulchiinsi Prezidaant Doonaald Traamp waraana waggoota 16f ture kan Afgaanistaaniif tarsiimoo haaraa qopheessaa kan jiru ta’uu ministriin ittisaa James mattis beeksisan. Traamp har’a ennaa itti aanaa isaanii Mike Pence fi garee naga eegumsa biyyoolessaa ofii waliin bakka bashannana prezidaantii Camp David-tti wal ga’an yaadawwan hedduun dhiyaatanii jiru. Mattis Washington keessatti tuuta oduuf ibsa kennaniin akka jedhanitti murtii irra ga’uutti dhiyaannee jirra. Yeroo dhiyoo hojii irra oola jedheen yaada jedhan. Waa’ee tarsiimoo haaraa lola Afgaanistaan keessaa kanaa Mattis ibsa bal’aa kennan hin qaban.


Shakkamaan Haleellaa Barseloonaa Tokko To’annaa Jala Oole

Haleellaa shororkeesotaa Baarseloonaa keesatti kaleessa raawwatee namoota 14 galaafatee hedduu madeesseen kan wal qabate poolisiin Katalaan namoota afur to’annaa jala oolchee jira. Shakkamaa to’annaa poolisii jala jiru barbaadaa jiraachuu poolisiin ibsee, Moussa Oukabir shofeera konkolaataa jamaa karaa deemutti oofuun fixee ta’uu fi dhiisuu hin beekamin jira. Obboleessi isaa Driss Oukabir kaleessa kan qabame Barseloonaa irraa gama kaabaatti fageenya km 100 irra bakka jiru Ripoll jedhamutti qabeme. Prezidaant Traamp ergaa Twitter barreessaniin akka jedhanitti US waan danda’ame maraan Spaainiin deggeruuf cina ishee ni dhaabatti jedhan.


Prezidaant Traamp Gorsaa Gameessa Kan Ofii Hojii Irraa Ari’an

Prezidaant Doonaald Traamp gorsaa addaa tarsiimoo ol aanaa isaanii Steve Bannon aangoo irraa irraa ar’uuf murteessuu isaanii angawoota gameeyyii kan bulchiinsa isaaniitti himanii jiran. Steve Banon jalqaba bulchiinsichaa qabee gorsaa akkaan falmisiisaa turan. Kan Traamp akka filatamaniif gargaaran jedhaman Bannon hoogganoota beekamoo garee gama lixaa waliin walitti bu’aa turan. NewYork Times akka jedhutti Bannon xalayaa ittiin hojii gad dhiisan guyyoota 11 duraa prezidaantichaaf dhiyeessan. Dhimma mormii charlottsville keessatti ka’een boodatti harkifate jedhameera.


Traamp Irratti Mormiin Dhaga’amu Cimee Jira

Prezidaantiin Yunaaytid Isteetes Donaald Traamp hokkara sanyii hundee godhatee torban darbee magaalaa charlasville kan kutaa Varjiniyaa keessatti gaggeeffamee lubbuu namaa galaafateef gurmuu olaantummaa adiitti cichanii fi gurmuu isaan akkasii mormu wal qixxee balaaleeffachuu isaanitiif mormiin irratti ka’e hammaachaa jira. Hasawaan prezidaantichaa kun gurmuu gorsitoota daldalaa irratti daafoo geesiseen kanneen aangoo sadarkaa olaanaa irra jiran hedduun aangoo gadhiisan. Traamp Robii darbe akka ibsantti hogganoonni gurmuu gorsiitoota daldalaa ka sadarkaa olaanaa aangoo waan gadhisaniif jecha kanneen daldala irratti bobba’an irratti dhiibbaa gochuu mannaa jedheen gurmuu sana diige jechuun twitarii irratti barreesse. Qabsaa’oota mirga dhala namaa kan Amerikaa fi biyyoota Awuroopaa kan akka Yunaaytid Kiingdam fi Jarmanii irraas mormii cimaatu Traampiin mudataa jira. No media source currently available


AISIS Duguugiinsa Sanyiif Ittigaafatamaa Dha : Ministrii Dantaa Alaa Amerikaa

Biyyoota torba kanneen mirga walabummaa amantii cabsuu ittiin jedhan ministeerri dantaa alaa yunaaytid Isteetes Rex Tilerson tarreessanii jiru. Garu hidhattoota Islaamiik Isteetes amantii fi gosa sab xiqqaalee irratti hokkara jabeessuu jechuun daran qeeqan.Tiliirson kana kan dubbatan Kibxata kaleessaa gabaasaa waggaa kan walabummaa amantii ilaalchisee ministriin dantaa alaa Amerikaa ibsa baase irratti ture. No media source currently available


Mariin Waa’ee Daldalaa Jalqabamee Jira

Yunaaytid Isteetes Meeksikoo fi Kaanaadaan har’a walii galtee daldalaa walabaa kan Amerikaa kaabaa haromsuuf jecha marii jalqabanii jiru.Dhimmi waliigaltee daldalaa kan bara 1994 tolfame prezidaantiin Amerikaa duula filmaataa yeroo gaggeessaa turanti dhimmi ijoo ture. Walii galteen NAFTA jedhamee waamamuu kun seenaa keessatti waan faayidaa hin qabnee dha jedhu Traamp.Kanaaf jecha Amerikaan Meeksiskoo wajjiin kufaatii daldalaa guddaa keessa akka seentu godhee, gama kaaniin carraan hojii carraan hojii gara Meeksiskootti akka ce’u godhe jedhan. Kaayyoon marii kanaa daldallii jiru hundumaaf akka wal gituu qabu hubachisuun akkasumas biyyonni sadeen waliigaltee dhabiinsa isaan gidduu jiru falmii gaggeessuun akka furatan gochuu dha. Kanneen marii kana irratti argaman waggaan kun ituu hin xumuramiin dura yaada jijjirama dhiyeessuun waan tokko irra ga’uuf yeroo tokko caalaa walga’uu qabu.


“Hokkara Uumameef Gam lameen Itti Gaafatamoo Dha “ Prezidaant Traamp

Verjiniyaa chaarletsviil keessatti Sambata darbee hokkara sanyii irratti hundaa’ee lubbuu namaa galaafate sanaaf prezidaant Donaald Traamp gam lameen komatan. Wiixata darbee ibsa kennaniin jarreen adii qofa lellisan fi gurmuu lellistoota Naazii balaaleffatanii. Garu kanneen jarreen kana mormuun hiriiran kan ilaaleen waa hin jenne turan. Garu Kibxata kaleessaa waajiira isaanii magaalaa Neew Yoork keessa jiru irraa Traamp akka dubbatanti caasaa biyyatti deebisnee haa ijaarru jedhan.Garu tuutii oduu gabaastootaa ibsa Traamp caqasaa turan wacuudhaan Traamp maaliif waa’ee hokkara gaggeeffamee ibsa tokko ituu hin kenniin guyyaa lama akkamitti akka itti fudhate gaafataa turan.


Dooniin Waraanaa Ameerikaa Naannoo Galaana Chaayinaa Kibbaatti Argamuu Chaayinaan Mormite

Chaayinaan dooniin waraanaa US erga isheen odola bakka tarsimoo galaan Chaayinaa kibbaatti argamuutti akkaan kan itti hin gammanne ta’uu ibsitee jirti. Dubbi himaan ministrii dhimma alaa Chaayinaa ibsa baasaniin akka jedhanitti dooniin USS John S McCain jedhamtu seera sadarkaa addunyaa kan Kenya cabsuu dhaan abbaa biyyummaa chaayinaa tuffattee, nagaa fi nageenya angawoota adda waraanaa irra jiranii balaa irra buufte jedhan. Humni galaanaa Chinaa doonii waraanaa kana adda baafachuu dhaan akka ofi irra deebitu akeekkachiisee ture jedhan dubbi himaan kun. Angawaan humna waraanaa US immoo doonittiin naannoo galaanattii bishaan sadarkaa addunyaa naanna’uuf qabdutti fayyadamte jedhan. US erga prezidaanti Doonaald Traamp aangoo qabatanii yeroo sadii sochii akkasii geggeessite. Angawoonni US waraanni biyya isaanii bakka seerri sadarkaa addunyaa hayyamu mara keessa sosso’uu itti fufa jedhan. Kan naannoon galaana Chaayinaa kan kooti jettu chaayinaan sochii akkasii ni momriti.


Doonaald Traamp Kooriyaa Kaabaa Akeekkachiisan

Prezidaant US Doonaald Traamp kooriyaan kaabaa Ameerikaa irratti waraana banuu barbaaddi taanaan waraanni biyya isaanii deebii kennuuf qophee ta’uu akeekkachiisan. Furmaati waraanaa amma guutummaan qophaa’ee taa’a, Kooriyaan kaabaa ogumaan hin deddeebitu taanaan jechuu dhaan Traamp ergaa Twitter har’a ganama maxxansaniin akeekkachiisaniiru. Itti dabaluu dhaanis prezidaantiin Kooriyaa kaabaa mala ka biroo barbaadu abdii jedhun qaba jedhan Traamp. Akeekkachiisi prezidaantichaa kan dhaga’ame chiaanynaan kooriyaan kaabaa yoo isheen misaayila dachii US dha’u dhukaastee Ameerikaanis ijaa baate hin gargaaru jettee sa’aatilee hanga tokko booda. Akeekkachiisi Chaayinaas maxansaa Global Times jedhamu ka biyyattii irratti har’a maxxanfame. Gulaalaan maxxanfame sun itti dabaluu dhaan haa ta’u malee chaaayinaan yoo US fi michuun ishee kooriyaan kibbaa mootummaa Kim Jong Un fonqolchuuf wal ta’iinsa waraanaa uummatan jidduu nan seena jette.


Hogganaan Duula Filannoo Traamp Ka Duraanii Manni Isaanii Sakata’ame

Hojjatonni waajiira qorannoo Fedeeraalaa( FBI ) mana hogganaa duula filaamaata prezidaant Traamp duraanii dhuma baatii Adooleessa darbee sakata’anii jiru. Kunis Raashiyaan deemsa filannoo prezidaantii Amerikaa kan bara 2016 keessaa harka qabdi yoo ta’e qorannaa gaggeeffamu itti fufuu isaanii agrsiisa. Kan manni isaanii sakata’ame Paul Manafort nama siyaasa Ripaablikaanootaa irratti yeroo dheeraaf hojjatee fi Raashiyaa akkasumas Yukreen waliin hidhata maallaqaa jabaa fi gad fageenya qabu qabaataa ture dha. Manni sakata’amees handaara magaalaa waashingtoon Varjiniyaa keessatti kan argamu yoo ta’u akeekkachiis kenname tokko ituu hin jiraatiin manichi sakata’ame.Umriin isaanii 68 kan ta’e manafortiif gargaartoota kanneen ta’anhar’a akka mirkaneessanti sakata’aa kana gaggeesuuf Adoleessa 26 ajaja kenname kan qabanii fi galmeeleef waan biraas kan fudhatan ta’u dubbatan. Manafort fedhii ofiin koree tika nagaa kan senetaa waliin erga wal arganii dubbatanii sa’atilee hanga tokko booda manni isaanii sakata’ame.


Traamp Meeshaa Yunaaytid Istetes Qabdu Jabaadha Jedhu

Prezidaantiin yunaaytid Isteetes Donaald Traamp koriyaa kaabaa waliin dorsiisa waraanaa gaggeessaa yeroo jiran kanatti meeshaa Nukleeraa Yunaaytid Isteetes qabdu yeroo ammaa ka duraa irraa daran jabaa fi humna guddaa kan qabu ta’u har’a ibsan. Traamp har’a ganama dhaamsa Twitariin erganiin yeroon jalqaba baatii Amajjii keessa waajiira qabadhe ajajii jalqaba kenne meeshaa Nukleeraa qabnu foyyeessuu fi bifa ammayyaa akka qabaatu gochuu kan jedhu ture jedhan.Tarii meshaa kana kan itti hin fayyadamuu ta’u malla, garu addunyaa irratti yeroo itti biyya humna guddaa qabdu itti hin taane hin jiru jedhan. Prez Traamp eega aangoo qabatanii as sadarkaan meeshaan Nukleeraa Amerikaan qabdu sadarkaa maalii irra akka jiru battalumatti hin beekamu.Baasiin ittisa biyyaaf oolu akka dabaluuf Traamp gaafachuun ni yaadtama.Kunis qorannaa fi oomisha meeshaalee haarawaa dabalata.


Prezidaant Traamp Addunyaan Kooriyaa Kaabaa Dura Dhaabachuu Isaa Simatan

Prezidaant Doonaald Traamp hawaasi addunyaa gabbisa meeshaa nukleraa Kooriyaa Kaabaa ilaalchisee dura dhaabbachuu isaa galateeffatanii jiru. Jilli tokkummaa mootummotaa tokko garuu uggurri boodanaa Pyongyangiin dhaabsisuu isaa ilaalchisee shakkii qabu. Kan hojjetaa bashannana irra jiru jedhaman Traamp keellaa kollee itti taphatan kan ofii New Jersy jiru irra yaada Twitter irratti, maxxansaniin milkaa’ina dhabiinsa waggoota hedduu booda biyyoonni walitti dhufanii balaa Kooriyaan Kaabaa dhaqqabsiisuu maltu beeksisanii jiran. Cimnee dhaabachuun barbaachisaa dha jedhan. Bulchiinsa Traampiif ambaasaaddora tokkummaa mootummootaa kan ta’an Nikki Haley caasaa oduu NBCf akka ibsanitti garuu uggurri tokkummaa mootummootaa miilanaa jechuun kan galii biyya alaatti meeshaalee erguun biyyattin argattu kan doolaara biliyoona tokkoo kutuun rakkoo biyyattiin dhaqqabsiistu dhaabsisuu hin danda’u. Adabi kun ergaa cimaa dabarsuu danda’a jedhan. Kan Traamp jedhan irra deebi’uu dhaan filannoon martinuu dura dhaabbannaa waraanaa dabalee dhiyaateera. Pyongyang immoo miaayilli ishee Ameerikaa dhaqqabuu mala jechuun dhaadatte. Kanaaf Kooriyaa kaabaa dura dhaabachuuf waan dandeenye mara goona jedhan Nikkin. Itti dabalaniis hoogganaan Kooriyaa Kaabaa Kim Jong Un, yoo Ameerikaa dha’uuf murteessan waan injifachuu danda’anii? Jedhan.


OU!OU!OU! Kilabiin Oromo United Leenca DC 4-0n gangalfattee Waancaa OSFNA ka baranaa irraa fudhattee qabaadhatte

No media source currently available OSFNA, Federeshiinii Kubbaa Miilaa Oromoo Amerikaa Kaabaati.USA fi Kanaadaan baruma baraan waliin qopheeffatan.Baranallee Minisootaa keessatti Adoolessaa 29-Hagayya 5,2017 'Torbaan Oromoo' jedhanii ulfeessan. Namii Oromoo kuma hedduun baruma baraan qophii akka akkaa fkn ta akka dorgommi ispoortii,mari hawaasaa,qophii bashannnaa fi waan hedduuf walti dhufa. Dorgommii kilabootii kubbaa miilaa Oromoo 21essoo barana MN magaalaa St.Paul istaadiyoomii James Griffin keessattiw al dorgomaa bahan. Kilabii 24 keessaa lamatti waancaaf walti hafe.Leenca DCtii fi Oromo United (MN). Leencii DC ganna shan keessatti akkana oli dhiyaatee hin beeku.Oromo United ammoo bara 2014 fi 2015 keessa waancaa fudhate. Baranallee Leenca DC dhaanuma dhaanee goolii afur itti galfattee moote. Goolii afran tana keessaa sadii Fu’aad Ibraahimitti galfate. Nagaasaa Ayyaanaa, itti aanaa itti gaafatamaa OSFNAti. Kaayon OSFNA innii guddaan Oromoo jabeessuu. Oromummaa irratti hundaaha.Akka innii asi dhufee dhimma isaa irratti mari’atu feena, afaan isaa keessumattu ijoollee biyya alaa tana akka isaan bareedina keenna beekan barbaanna isa kana agarsiifna.” Najaat Hamzaa hawaasa Oromoo MN keessa hojjatti. “Yerouma hundaa OSFANA nama gurguddaallee caala daaran ijoolleef faaydaa guddaa qabaata.” Akka jecha Najaatitti qophiin akkanaa tun waan cufa caalaa akka namii wal jajjabeessuu,waltti hidhata uumti. Waan hamtuu irraa fagaachuu fi biyya ufiillee akka irraa hin fagaanne wal barsiisaa walti dhaamannaa jetti. Abdurizaaqi Duubee nama qophii OSFNA tana durii fagoo horodu amnma ammoo keessa jiru. “OSFNA karaa sadiin laala; karaa hawaasummaa, karaa dingadee fi karaa siyaasaa.Karaa daldalaatiin ummannii baayeen asi dhufuun isaan waan adda addaa daldalattu faaydaa hedduu irraa argata. Karaa hawaasummaatiin walti dhufeenna jabeessitii,karaa siyaasaatiin ammoo Tokkummaa cimsti,” jedha.Jarii taphatullee akka hagana caalaa guddachuuf abdii kennitiif jedha.


Atileeti Justin Gatlin hadhuma hadhee jalumatti gogee shaampiyoonaa London irratti Useen Boolti moo’ee warqii irraa fudhate

Useen Boolti nama dhalootaan Jaameyikaati.Akka qaanqee xinniqaa akka fardaa arreedaa akkuma kanaan dorgommii Olompikii irratti marroo 8 warqi harate.Waan metirii 100 dubbataniin jennaan fulaa innii jirutti dorgommii metirii 100 tana ufiin hin kajeelan. Taatullee Usen Boolti, atileetiin Jameeyikaa dorgommii akkanaa irratti addunyaa afaan qabachiise kana barana dorgommii metirii 100 hin taaneef. Justin dorgommii metiri 100 tana sekondii 9.92 moo’e.Atileetiin Amerikaa ka dhibiin Christin Coleman lammeessoo Useen Boolti ammoo sadeessoo. Useen nama ganna 30ti Justin ammoo nama ganna 35ti.Boolti duru bara kana dorgommii dhaabaa jedhee guyyaa itti moohame kana eegachaa bahe. Taatullee rekordiin metirii 100 ammallee harkuma Useen Boolti jirti.Useen metirii 100 amma rekordii irraa qabu tana bara 2009 keesssa sekondii 9.58 moo’e. Shaampiyoonaa London 16essoo IAAF qopheessu eegii jalqabanii guyyaa afreessoo keessa jiranii guyyuma guyyaan madaaliyaa moohaa deeman.


Traamp Seera Uggura Raashiyaa Irra Kaa’amuf Darbe Dirqamanii Hin Mallatteessine: Waayit Hawus

Prezidaantiin Yunaayitid Isteets – Donaald Traamp, manni-maree yokaan Koongiresiin biyyattii akka uggurri haaraan Raashiyaa irra kaayamu raggaasisuudhaan wal-muddinsa Raashiyaa waliin jiru hammeesse – jechuun Har’a balaaleffatanii jiran. Gama biraan ugguricha haaraa akka Raashiyaa irra kaayamu manni-maree raggaasise sanatti mallatteessanii, akka Prezidaantiin ugguricha kaasuus tahe laaffisuu hin dandeenye, sagalee VIITOO yokaan mirga sagalee-sagaleen haquu haaraa manicha-mareef kennanii jiran. No media source currently available


Yaadii Seera Immigreshinii Labsamuuf Deema

Prezidaantiin Yunaaytid Isteets Donald Traamp yaada seeraa dhiyaate kan waa’ee immigreeshinii seenataroota Ripaablikaanootaa LMA waliin har’a labsuuf jiru. GAra jalqaba waggaa kanaatti Senator Tom Koton fi Devid Pedue seera immigreeshinii kan silaa karaa seeraa namoota Miliyoona tokko gara Amerikaatti simatu walakkaatti gad cabsuu kan jedhu dhiyeessanii turan. Seerri kun lakkoofsa maatii godaantootaa hanqisuu , carraa Diivii Lotarii cufuu akkasumas deemsa ehama Amerikaa keessa ittiin jiraatan kan Griin Kaard jedhamu argachuu rakkisaa taasisuu kan jedhu of keessaa qaba. Seera kana irratti dubbachuuf prez Traamp senataroota lameen waliin yeroo lama wal arganii jiru. Kunis seera immigreeshinii Amerikaa foyyeessuuf karoora lafa ka’an fixaan baasuuf gargaara jedhama


“Mootummaan  Venizu’eelaa Itti Gaafatamaa Dha” Prezidaant Traamp

Sagalee uummanni venizueelaa Dilbata darbee kenne yoo xiqqaate sagalee nama miliyoona tokkoon dogogorfamuu kaampaaniin meeshaa Eleektroonikis kan sagalee uummataa lakaa’uu dhiyeesse hubachisee jira. Filannoo dhiyeenya kana gaggeeffame shakkii tokko malee dogoggorfamuu isaa beekana jechuun itti gaafatamaan kaampaanii kun tuuta oduuf har’a Landan keessatti ibsan. Lakkoofsii namoota dhugumaan filannoo kana irratti hirmaatanii fi kanneen aangawoonni labsan gidduu yoo xiqqaate miliyoona tokkoon adda addummaa qaba. Venezuelaa keessatti hogganoonni mormituu lama polisii biyyattiin walakeessaa halkanii qabamanii hidhamuu isaaniif akkasumas fayyaa fi nageenya isaanii kan ilaaleen prezidaantii biyyattiitu itti gaafatamaa dha jedhan Prezidaant Donald Traamp. Mootummaan Irree waraanaa kan Maduroo gocha rawwate kana Yunaaytid Isteetes ni balaaleeffatti jechuun prezidaant Traamp kibxata kaleessaa galgala ibsa baasan.


Of Wareegdonni Keellaa Embaasii Afgaanistan Keessaa Weeraran

Magaalaa galma mootummaa Afgaanistan Kaabul keessatti embaasii Iraaq irratti haleellaan raawwatame sa’aatilee afur booda dhaabachuu isaa ministeerri dhimma biyya keessaa mirkaneesseera. Humnootiin Afgaan kanneen haleellaa raawwatan sadan galaafatanii dhukaasa geggeessameen poolisiin tokko qofti madaa’uu isaa ibsee, miseensota embaasichaa irra miidhaan kan hin geenye ta’uu ministeeri dhimma biyya keessaa beeksiseera. Of wareegdonni meeshaa waraanaa hidhatan haleellaa isaan raawwatan kan qindeesse ana jechuu dhaan gareen IS beeksisee jria. Haleeltota keessaa tokko keellaa embasichaa fuulleetti boombii ofitti dhoosuu dhaan kanneen biroon akka ol seenan taasise jechuun ministeerri dhimma biyya keessaa Afganistan beesisieera.


Joon Keelii Itti Gaafatamaa White House Ta’uun Hirbuu Seenan

Generaalli humna galaanaa US duraanii John Keelii itti gaafatamaa Whaite house ta’u dhaan hojii isaanii har’a jalqaban. Jeneraal Keeliin har’a White House keessatti hirbuu seenan. hanga ammaatti ministeera naga eegumsa biyyoolessaa ta’uun hojjetaa kan tauran jeneraale Keeliin hojii isaanii isaa haaraa dhaan itti gaafatamni isaanii ijoon White House sirnaan akka hojjetu gochuu yoo ta’u illee hojii ajaa’ibaa ni hojjetu jedheen abdadha jechuun faarsan prezidaanti Traamp. Hanga ammaatti hojii gaarii hojjettaniif baga gammadan. Amma immoo generaalli tokko akka itti gaafatamaa white house ta’uun, yoo danda’ames hojii sanaan ol jiru hojjeta abdii jedhun qaba jedhan Traamp . Prezidaant Traamp itti gaafatamaa White House duraanii Rayans Priibus-n jimaata darbe hojii irraa ar’uun bakka isaanii jeneraalicha muudan. Bulchiinsi Traamp aangoo qabatee baatilee xiqqoo darban keessa gargaartonni isaanii kan White House hamee keessaan raafamaa turan. prezidaantichis hedduu isaanii sababaa adda addaan hojii irra ari’aniiru.


Raashiyaan Uggura Ameerikaan Keesseef Ijaan Ba’a Jette

Prezidaantiin Raashiyaa Vladimir Putiin US biyyi isaanii filannoo Ameerikaa kan bara 2016 keessa harka galfatte jechuu dhaan uggura irra keesseef deebii kennuuf jecha lakkoobsi hojjettooa diplomaasummaa Ameerikaa kanneen Raashiyaa keessaa 755n akka gad xiqqaatu ajajan. Putin caasaa TV biyya isaaniif akka ibsanitti mootummaan isaanii tarkaanfii halo ba’iinsaa US irratti fudhatu ennaa ta’u kunis har’aa jalqaba jedhan. Minsitriin dhimma alaa tarkaanfiin putin fudhatanitti ni gaabbu tarkaanfii hin barbaachisne fudhatan jechuu dhaan attamiin deebii akka kennamu ni qoratama jedhee jira. Kongresiin US kamisa darbe Iran fi kooriyaa kaabaa dabalatee Raashiyaa irra uggura haaraa kaa’uuf kan walii gale. Ministriin dhimma alaa Raashiyaa JImaata darbe tarkaanfii haaloo ba’iinsaa akka fudhatamu beeksise. Uggurri kun abbaa irrummaa hammaa ba’aa kan US dhimma addunyaa keessa harka galfachuu mirkaneessa jechuun isaa ni yaadatama.


Muummichi Ministeeraa Paakistaan Himannaa Malaammaltummaan Aangoo Irraa Bu’an

Manni murtii ol aanaan Paakistaan muummichi ministeera biyyattii Nawaaz Shariif aangoo mootummaa qaban irraa battala akka bu’an ajajee jira. Dubbi himaan waajjira muummicha ministeeraa kana kan labse manni murtichaa ajaja kana dabarsee yeroo xiqqoo booda yoo ta’u Shariifis murtii kana simatanii jiran. Ajaji sun ennaa filannoo bara 2013 ennaa kaadhimamaa ta’anii dhiyaatan qabeenyaa isaanii biyyootii alaatii qaban beeksisuu dhaban jechuun tuqee kakachuu dhaan galmee kijibaa dhiyeessan, Shariif nama amanamaa mirti,kanaaf miseensummaa paarlaamaa irraa mulqineerra jedha. Prezidaantiin Republikii Islaamummaa Paakistan akka heera biyyattii-tti adeemsi dimokraasummaa akka itti fufu mirkaneeffachuu qaba jedha. Manni murtichaa Shariifiin biyya alaatti qabeenyaa kuufatanii dhoksanii humnaa ol jiraatan jechuun himate.


Raashiyaan Yunaayitid Isteetis Lakkoobsa Diplomaatota Ishee Kan Biyya Ishee Gad Xiqqeessi Jechuun Ajajje

US uggura isheen Raashiyaa irra akka kaa’amuuf kongresii biyya isheen kaleessa raggaasisteef deebii kennuuf jecha Raashiyaan tarkaanfii kan fudhattu ta’uu ministriin dhimma alaa biyyattii beeksisee jira. Ministrichi akka jedhetti uggurri Ameerikaan keesse abbaa irrummaa hamaa kan US dhimma sadarkaa addunyaa keessa seenuu ti. Ibsi sun akka jedhutti Ameerikaan lakkoobsa diplomaatotaa fi hojjettoota embasii Mooskoo fi qoonsiilaa keessa jiranii qixxee diplomaatotaa fi hojjettoota embasii Raashiyaa kan US keessa jiraniin akka qixxeessitu gaafanna jedha. Raashiyaan akka jettutti lakkoobsi kun gad xiqqaachuun lakkoobsa diploomaatota Ameerikaa fi hojjettoota gamasii gara 455tti gad buta, kunis hanga xumura baatii Hagayyaatti xumuramuu qaba jetti. Kanatti dabaluu dhaan embasiin US kan Raashiyaa keessa jiru kuusaa meeshaalee kan Mooskoo keessaa fi bakka bashannanaa Sere-bryany Bor akka hin seenne nan uggura jette. Angawoonni ministriin dhimma alaa US yaadachiisa mootummaa Raashiyaa arganneerra jedhan. seera tumtoonni Ameerikaa kaleessa Raashiyaa qofa utuu hin taane Iraan fi Kooriyaa Kaabaa irra uggura haaraa kaa’uuf walii galan.


Kooriyaa Kaabaa Miaaylia Ka Biroo Furguggifte

Kooriyaan kaabaa torbanneen xiqqoo keessatti ammas misaayila ballistic Missile jedhu furguggisuu ishee Pentagon beeksisee jira. Dubbi himaan Pentagon ajajaan humna galaanaa Jeff Davis ibsa kennaniin miaaylli kooriyaa kaabaa ka biroon furguggifamuu adda baafanne jedhan. qorannaa geggeessuu dhaan odeeffannoo itti dabalaa kennina jedhaniiru. Davis akka jedhanitti miaayilli kun har’a ganama saa 10:45 irratti dhukaafame. Muummichi ministeeraa Japaan Shinzo Abe akka jedhanitti misaayilli sun tarii dachii godinaa daldalaa Jaappan irra bu’uu mala. Deebii kennuuf jecha illee angawoota Jaapan wal ga’ii hatattamaa waamanii jiran.


Namoota Saala Ittiin Dhalataniin Beekamuu Hin Feene Miseensa Waraanaa Hin Ta’an Jedhan

Prezidaant Doonaald Traamp namoota saala dhaloota isaaniin beekamuu hin barbaanne ykn Transgender jedhaman humna waraana biyya isaanii keessa tajaajiluun ni dhaabata jedhan. kuni kan Prezidaantichi duraanii Baaraak obaamaan waggaa tokko dura kan isaan miseensa waraanaa akka ta’aniif imaammata baasan diiga. Prezidaant Traamp ergaa twiterii erganiin akka jedhanitti jeneraalota koo fi hayyoota dhimma waraanaa waliin ergan mari’adhee booda namoonni akkasii loltummaan akka isaan hin tajaajille akka dhaabatun ajaja jedhan. Traamp waa’ee murtii isaanii ennaa beeksisan yeroo ammaa humna waraanaa Ameerikaa keessaa tajaajilaa kanneen jiran namoonni Trasgender ykn saala uumamaan beekamuu hin feene kuma 4 ta’an hireen isaanii maal akka ta’e hin dubbanne. Dubbi himtuu White House kan ta’an Sara Huckabee yeroo ammaa hojii irra kan jiran hireen namoota kanaa karaa seraan murteessuuf Traamp ministeera ittisaa waliin hojjechuu qabu jechuun dubbataniiru. Angawaa gamiisa waraana US kan ta’an general Joseph Dunford akka jedhanitti imaammata waraanaa kan namoota saala uumaan kenneefiin beekamuu hin feenee hanga qajeelfamni prezidaantii ministeera ittisaa Jim Mattisn ga’ee raawwatiinsi isaa beekamutti waan jijjiiramu hin jiru jedhan.


Musliimonni Jerusaaleem Israa’el Tarkaanfii Nageenyaa Fudhatte Kaasuutti Gammadan

Hoogganoonni Musliimotaa fi amantoonni kanneen Jerusaaleem keessaa magaalatii seena qabeettii bakka qulqulluu akka seenaniif eeyamni kennameefii jira. Hojjettoonnis bakka qulqulla’aa sana irratti ijaaramee kan ture dallaa sibiilaa akkasumas karra isaa irra kan turan kaameeraawwan naga eegumsaaf kaa’aman har’a erga kaasanii booda warri Faalisxiin daandiiwwan naannoo qulqullaa’aa sana jiran irratti ba’anii gammachuu isaanii ibsanii jiru. Haa ta’u malee koreen angawoota musliimotaa bakki sun utuu hin sakatta’amin amantoonni seenuu hin danda’an jedhanii turan. Israa’el meeshaa sibiilli jiraachuu isaa adda baasu dabalatee meeshaalee naga eegumsaaf tolan bakka sana kan dhaabde Adoolessa 14 erga hidhattoonni Arabootaa poolisoota Israael lama ajjeesanii booda. Tarkaanfii Israa’el fudhatte kun musliimota Jerusaalem keessaa mufachiisee jira. Israale to’annaa gootu kana gara dachii qulqulla’aatti babal’isuu illee dandeessi shakkii jedhu qabaachuu isaanii ibsaniiru.


Seera Tumtoonni Ameerikaa Raashiyaa, Iraan fi Kooriyaa Kaabaa Irra Uggura kaa’uuf Walii Galan

Seera tumtoonni US uggura haaraa Raashiyaa, Iraan fi Kooriyaa irra kaa’uuf walii galtee daandii saaqu irra ga’uu dhaan akka raggaasisaniif Prezidaant Doonaald Traampitti erganii jiran. Walii galtee sana kaleessa kan labsan Senaator Bob Corker turan. Walii galteen sun kan irra ga’ame hoogganaa mana maree bakka bu’oota uummataa Kevin McCarthy waliin erga mari’atanii booda ta’uu beeksisan. Corker duraan uggura Kooriyaa Kaabaa irra kaa’amu mormanii turan. Booda irra garuu mormii isaanii kaasuu dhaan manni maree bakka bu’ootaa irratti kan hojjetan ta’uu dubbatan. Serri ba’e kongresiin tarkaanfii prezidaantiin uggura sana dhaabsisuuf godhan fudhatama akka dhabsiisu aboo kennaaf.


Amerikaan tapha kubbaa miilaa 'CONCACAF' irratti Jameeyikaa 2-1 mootee waancaallee irraa fudhattee galatteen--tanaan jaheeffachoo!

Confederation of North, Central American and Caribbean Association Footba (CONCACAF) maqaa dorgommii kubbaa miilaa Amerikaa biyyootii North America, Amerika gama Kaabaa,gama jidduu fi Karbiyaan gannuma gannaan waliin taphatan. Dorgommii baranaa Adoolessaa 7 haga 26,2017 Amerikaa magaalaa akka akkaa keessatti tapahtan. Biyya 12 tapahtee torbaan sadeen sun keesastti gooli 49 gale.Dorgommiin baranaa tun 14essoo. Amerikaa fi Jameeyikaan kalee magaalaa Kaalifooriniyaa istaadiyoomii Leevii keessatti taphatanii eeguma taphii Amerikaatti moo'ee mootummaan galate. Goolii qaraa gurbaa Amerikaaf dura taphatu Jozy Altidore- ti kubbaa adabbii argatee gara metirii 20 irraa dhiitee keessa buufate. Gurbaan Jameeyikaa Je-Vaughn Watson ammoo daqiiqaa 50essoo irratti keessaa buufatee 1-1 taate. Eeguma taphii dhumachuu gahe gurbaan Amerikaa Morris Jordan ammoo daqiiqaa 88essoo irratti gooliitti cuqqaaltee Ameikaan 2-1 keessaa galte. Amerikaan dorgommii CONCACAF GOLD CUP ta baranaa waliin marroo 6essoo moote. Leenjisaan garee kubbaa miilaa Amerikaa Bruce Arena,gama kanaan Amerikaan durumattiin deemuutti jira. Eegii hujii tana isatti kennanii marroo 13 moo’ee.Amerikaan qalbuma tanaan dorgommii Waancaa Kubbaa Miilaa Raashiyaa bara 2018 keessa taphatanilleef deemti yo milkoofte. USMNT,maqaa garee kubbaa miilaa biyyoolessa Amerikaati.Leenjisaan isaanii ijoollee haaraa dabalaa,mala tapha haaraa itti jijjiiraa dorgommii Waancaa Kubbaa Miilaa Addunyaa FIFA-n Raashiyaatti qopheessuuf dabruuf falachuutti jirti. Hagasitti ammoo akka itti Jameeyikaan mootee waancaa CONCACF qalbuma suniin dorgommii itti aantuu qophoofti.


Kaabuul Keessatti  Dhoohinsa Bombii Dhaqqaben Lubbuun Namoota Galaafatame

Magaalaa galma mootummaa Afghanistaan Kaabuul keessatti Of wareegaan Taalibaan bombii konkolaataa irraa dhoseen yoo xiqqaate lubbuu nama 25 galaafatee kanneen kurna hedduu ta’an madeessee jira. Ministeera haajaa biyya keessaa kan ta’an Najib Danish waa’ee namoota ajjefamanii ennaa ibsan magaalaa Kaabuul gama dhiyaa keessatti kokolaataa Bombiin guutameetu minii baasii siviloota mootummaaf hojjataniin guutameetti rukutame. Yeroo dhohinsii kun dhaqqabeetti immoo Awutoobusnii lafa gabaa namnii itti heddumaatu keessa darbaa ture namoota daldalaa turanii fi achiin darbaa ture hedduu galaafate jechuun kanneen ijaan argan oduu gabaastootaaf ibsan. Angawoonni Hospitaalaa lakkofsii kun dabaluuf jira jedhu.Dubbi himaan polisii Kaabuul raadiyoo sagalee Amerikaaf akka ibsanti kanneen midhaan irra ga’e hedduun isaanii kaampaanii albudaaf fi boba’af kan hojjatan ta’uun ibsan.


Soddaa fi Gorsaan Prezidaant Traamp Har’a Koree Tika Nagaa Seneetaa Duratti Dhiyaatan

Yeroo duula filmaata prezidaantii Amerikaa isa darbee fi sana boodas yeroo afuur aangawoota Raashiyaa waliin wal arguu isaa Yaared Kushner ibsee jira. Garu waan isaan waliinis ta’e mootummoota biyya alaa biroo wajjiin hojjadhe hin qabu jedhe.Kushner har’a koree tika nagaa ykn basaasa kan senetaa cufataan ragaa dhaggeeffatu duratti ituu hin dhiyaatiin ibsa fuula 11 qabu ifa godhe.Kibxata borii immoo koree tika nagaa kan mana mree duratti dhiyaachuuf jira. Qaamnii kongreesaa kun lameen Raashiyaan deemsa filannoo prezidaantii Amerikaa darbee keessa harka qabdi yoo ta’eef qorataa jira. Galmee fi ragaan an dhiyeessaa jiru kun yeroo duula filannoo fi ce’umsaatti sana bakka bu’oota Raashiyaa kuma hedduu keessaa afur waliin qunnamtii qabaachuu koo agarsiisa malee filannoos ta’e waan addaa tokko irratti dhibbaan jiraachuu kan agarsiisuu miti jedhe Kushner barreefama isaa irratti. Amerikaatti Ambaasaadara Raashiyaa waliin yeroo gaggbaabaaf irra deddebi’ee wal argaa akka ture kunis haariiroo biyyoota lameenii foyyeessuu irratti kan qiyyafate akka ta’e ibse. Garu bilbilaan waan hedduu odeessan jechuun kan sabaa himaan gabaasan soba jedhe.


Walitti-bu’insi Israa’elii fi Falastiinotaa Wal-muddinsa Uumee Jira

Jerusaaleem bahaa keessa gandeen jiran keessatti Jimaata har’a walitti bu’iinsa uumameen lammiin Falisxinootaa tokko ajjefamuu ministriin Faalisxinootaa beeksisee jira. Ministriin kun akka jedhutti ajjechaan kun naannoo Ras Al-Amud jedhamu keessatti kan raaw’atame yoo ta’u eenyu akka dhukaasee ajjeese garuu hin ibsine. Magaalaa Jerusaalem, bakka “Old City” yokaan magaalaa Dullattii jedhamtu fi Israa’eloonni immoo “Temple Mount” yokaan “Gaara Waldaa” jedhan keessatti kan argamu Masjiida Alasqaa biratti, falasxiinonni poolisoota Israa’el wajjiin walitti-bu’an. Torban tokko dura hidhattoonni Arabaa sadii polisoota Israa’el lama eega bakka sanatti ajjeesanii booda, Israa’el meeshaa sibiila adda-baasee saaxilu bakka sana dhaabuu ishee mormuudhaan, hoogganoonni guyyaa mormii kana waaman. Hookkara sana sodaachuu irraa kan ka’e, Falastiinonni umuriin isaanii shantamaa gad ta’e har’a akka masjiida sanatti hin salaatne yokaan hin sagadne dhorkaa goote. Falastiinonni masjiidicha irraa deebisaman hedduu aaran. No media source currently available


Sadarkaa Waraana biyyaatti Koriyaan Lamaan Marii Jalqabuu Qabu: Koriyaa Kibbaa

Sadarkaa humna waraanaatti mariin akka gaggeeffamuuf waamicha koriyaan kibbaa gara jalqaba torban kanaatti dhiyeessitee turteef Koriyaan kaabaa haga ammaa deebii itti hin kenniin jirti. Ministriin ittisaa koriyaa kibbaa koriyaan kaabaa gaaffii keenyaaf battalumatti deebii kennuu qabdi jechuun irra deebi’uun yaadachiisan. Kan baatii caamsaa darbe aangoo qabatan prezidaantiin koriyaa kibbaa sagantaa Nukleera koriyaa kaabaa danqaa isa mudatee furuu akkasumas uggura Amerikaan keesse deggeruu kan ilaaleen mootummaan koriyaa kaabaa fi kibbaa irraa furmaanni gama lameeniin barbaadamuu qaba jedhu. Ministriin ittisaa suul irraa yaada dhiyeesseen Jimaata har’a koriyaa kaabaa wajjiin marii gaggeessuun waraana biyyoota lamaanii giddutti karaa banuu kan jedhu karoorfatanii turan.Kunis koriyaan kaabaa yaalii dhukaasa meeshaalee Nukleeraa fi misaa’eela balistiik itti fuftee yeroo jirtu kanatti muddamnii hammaatee qunnamtii fi odeeffannoo dhabuun akka hin uumaneef ta’uun ibsamee jira.